url: =Kum zalom 21 Panglong Khawmpi honpawi ah Ban Ki Mon pai :: ZOMI DAILY\nposted on 2 September 2016 at 3:41 pm Lomkholna: Myanmar, News, ZomiTimes\nBan Ki Mon, Daw Aung San Suh Kyi leh adang 6 in pawi honna thugen\n2016 August 31 – 4 September sung kinei ding, Kum Zalom 21 Panglong khawmpi Honpawi ah UNO – General Secretary Ban Ki Mon pawisim paiin thugenna nei hi. UNO – Secretary General Ban Ki Mon leh azi hong paina hangin UNO in NLD kumpi amuanna leh UNO in kilemna athupitsakna leh leitungbup in Kawlgam alunglutna dingin asepna hi cih kilang hi ciih kigen hi. Hih khawmpi ah NCA laibawlte leh UNFC kihel thei a, TNLA, AA, 6MNDAA pawl 3te kumpi in phalna pialo hi cih thu kiza hi. Hih khawmpi ah akah vekpi 1800 val pha a, UNO – GS Ban Ki Mon, State Counselor Daw Aung San Suh Kyi, Innpi Nuainung Ukpi U Win Myint, Innpi Nuainung Ukpi U Man Win Khine Than, NCA makai Gen. saw Mutu Siphaw, UNFC makai Gen. En Ban La, Poltical party makai U Tin Oo (NLD Advisor) in thugenna nei hi.\nHih khawmpi pen Nipidaw MICC-2 ah August 31 ni zingsang nai 10 hunin honpawi kibawl hi. Tua honpawi ah Kawlgam uliante alianpen panin simsuk leng, President U Then Kyaw, State Counselor Daw Aung San Suh Kyi, Vice President U Myint Swe leh U Henry Van Thio, UNO Secretary-General Ban Ki Mon, Innpi Nuainung ukpi U Win Myint, Innpi Tungnung ukpi U Man Win Khine Than, Galkap manglianpen Sr.Gen. Min Aung Hlaing, Galkap manglianpenhuh Dy.Sr.Gen. Soe Win leh uliante, KNU Chairman Saw Mutu Siphaw leh Vice Chairman Naw Siphaw Raseng, KKO Chairman Saw Musi, KNU/KNLA-PC Vice Chairman Saw Thawh Lay leh GS – Naw Kabaw Htoo, RCSS/SSA Galkap manglianhuh Bong Khi, PNLO Advisor Khon Okka leh Chairman Khon Myint Tun; ALP Central member Daw Saw Mya Raja Linn, ABSDF Chairman Yabaw Tan Khe, CNF makai Salai Lian Hmung Sakhong, UWSA (Wa) makai Sam Lawh, Mongla Peace & Unity Committee Chairman U Sai Linn, KIO Vice Chairman U En Ba la leh Vice Chairman -1 Maj.Gen. Gam Maw, KNPP Vice Chairman U Khu Re leh Galkap ulian Phone Naing, SSPP/SSA central member Sai Du, NMSP (Mon) Vice Chairman Naing Han Ta, Political party khempeuh makaite, Minam thautawi maaite, UPDJC makaite, Gamdang Kawlgam palaite, UN khutnuai kipawlnate, NGO/INGO makaite, minam makaite, minam ngeina lamlakte leh akideihsapte kihel hi. Hih khawmpi ah mimal 1800 kim pai dingin kigen a, Nipidaw MICC-2 hall dawl 2 dimin mipi tu zihziah hi.\nState Counselor in thugenna ah NLD kipatcil a kipanin Panglong khawmpi neih ding kilunggulh hi. Tutung khawmpi ah Sehtan kibang ding kamciamna, minam khempeuh gambup level a kisanna, kizahtakna leh minam khatciat kithupibawlna tungtawnin kilemna thu kigen ding hi. NCA pen kilemna dingin kal masa hi. NCA laibawl leh abawl nailo om hitaleh, kilemna taktak sepna dingin NCA mah bulphuh ding ihih manin lai bawl nailote in NCA ah kihel dingin kihanciam hi. 2015 kiteelna ah mipi vote tawh hong kiteel NOD kumpi in mipi piak thuneihna tawh mipi leh gammite deih gamnuam akhangkhang a kilemna gam abawl dingin kihanciam hi. NCA thukimna bangin Political dialogue framework pen pauhphat baihlam dingin kibawl hi. Hih sung ah NCA laibawlsa leh laibawl nailo zong kihel thei dingin kigeel hi. Minam thautawite kilemna ding athupipen in khatlekhat kitelsiamna, kimuanna leh kipawlkhawm a holimna ahi hi.\nVideo: Ban Ki-moon @ 21st Century Panglong Union Peace Conference\nPanglong lungpuak pen 21 Kilemna bawlna dingin akisampen ahi hi. Hih khawmpi pianna dingin 2016 May 9 ni a kipanin kihanciam a, MPC – Myanmar Peace Center) pen MRPC tawh kilaih hi. UPDJC makai zong kibehlap a, kumpi bek hiloin kumpi, Innpi leh galkap pawl, minam thautawi pawl leh party pawl ciin lutang 3 kigawmkhawm dingin kigeel a, JIMC meeting kineiin UNFC tawh kimuhna om hi. Tu-in igammite in Panglong khawmpi sung bang acitam maw, bangci bang khawmpi hiding hiam ciin mipi in hong en gige hi. Gal taitaite in zong lam-etna lianpi tawh hong gal-et uhi. Minam khempeuh in zong lunggulhna lianpi nei hi. Gambup in lam-et bei hun sauvei lua ta hi. Hih khawmpi in bangciang hizo takpi ding hiam, kilemna taktak atunzo ding hiam ciin Kawlgam mite genloh, leitungbup in hong lam-en hi. Gambup lunggulhna sunmangte atangtungsak ding cih pen tuni hih khawmpi hong paite tung ah kinga hi ciin gen hi.\nNi 4 sung kikhopna ah Minam makaite zaliatna tawh kisam lo ding a, min lian bek tawh kisam ding hi cih tawh kisaiin minam makaite in deihlo ahih manin KIO Chairman Gen. En Ban La in, ” Kei pen minamte in General hong ci uhi ” ciin pulakse hi. UNFC makai Gen. En Ban La in 1947 Pinlong khawmpi amasa ahihna hangin tutung khawmpi pen Pinlong Khawmpi 2veina cih ka sang thei uhi. Pinlong masa laiin Federal Kumpi gam pen akitengkhawm cihna ahih bangin tutung zong, inntuanna ding hituanlo hi cih gen nuam ing. Bama mi ahilo minam khempeuh in thautawi cih pen Pinlong thukimna bangin bangmah kisemlo ahih man hi ciin hangsan takin gen hi. Khamwpi ah thukhensatna omlo dinga, thu kiahkhawmna hiin buaina omlo ding hi ciin Maj.Gen. Gam Maw in gen hi.\nPrevious: Vondeih Kep Ding – 52 (Pau Khan Kap)\nNext: Langh Luan Nang te pata UN pan Contact ki ngahlo


timestamp: atn

url: =Zomi te maban ah sepding leh hamphatna :: ZOMI DAILY\nposted on 20 July 2015 at 9:29 am Lomkholna: Article, PhilipKhaipu, Politics\nLeitung ah khantohna pen mikim in ki lunggulh a hi man in nisim phial in sak le khang ah kitai khengkhang aa, koi lai ah katu kata te ading in ki khuasakna nuam pen ding hiam ci’n I kisuan niloh hi. Bangbang ahi zong inn kan aa, nuam leh khantoh nang omlo hi. (East or West, Home is best) cih mikang paunak ah na om hi. Mi a tamzaw in khantohna I tehkaak ciang in (materialistic) sum le paai neih le lam ki-en masa den aa, zong a hi ding mah a hi hi.\nA hi zong in a bucing khantohna in I nisim nek zonna leh nunzia a kipan kizopna, nasep silbawl ah olsam (baihno) tak aa, gah theihna a hihi. Gentehna in, silh le ten nek le dawn I neih venvan loh hangin (buh bung 500 I khol kengkang loh hangin) naino tak leh oltak aa, gah theihna, nasep silbawl, nitha te kicing tak aa, muh theihna a hihi.\nKhantohna bulpi nam Sawm en ni\nKilemna Zalenna: Kilemna omlohna gal kido denna mun ah khantohna omtheilo aa, suangtum tuktuk pan kaai ngeilo a cih bang in sunsiah ding omngeilo a hih man in a bucing khantohna om theilo hi. Tua ahih man in Kilemna kisam masa penpen hi.\nThu maan thutak tawh ki ukna kisam: Khantohna pen gam ki-ukna tungah kinga mahmah hi. Ki-ukna (policy) hoih ding kisam hi. Tua ahih man in a masa pen in policy hoih I neih kei leh khantohna bucing omlo ding ahih man in policy hoih bawl ding kisam masa hi.\nThu maan thutak tawh ki-ukna a omkei leh bang bang I sem phial zongin tua khantohna pen bucinglo ahih man in nungtolh pah thei aa, lamlak khawl thei ahih manin a bucing khantohna hong tun loding aa, kidemna (competition), ki-elna (enmity), ki hazatna (zelousy), ki nencipna (domination), kilang neihna (Opposition) hong khang in siatna tawh hong ki dim lel ding hi. Sum hau te in thunei te tawh kipawl in mizawng leh mi mawl te hong neng cip ding uh aa, hamphatna kikim hawm lo ahih man in supna lianpi piang pahpah thei lai hi.\nTui le mei kicing ding: Sepna bawlna khat pepeuh ah mihing tha bek tawh kicing zolo aa, khawl (Engine) mah kisam hi. Tua hia, tui le mei tha kicing tak omlo pi in khantoh nading lampi om theilo hi.\nKizopna lampi hoih kisam: Kizopna lampi hoih kei leh van khat pepeuh market kitun zo papak lo ahih man in kikhangto theilo bek thamlo in I kisap I deih van khat pepeuh zong I neih zawh ding haksa hi. Kizopna lampi a haksat ciang in vanman zong khang a, nuntak haksa tuam mahmah hi.\nKithu zakna manlang kisam: Tongsan a hi Mobile phonete zong man oltak aa, zat theih ding kisam mahmah hi. Bang hang hiam cih leh sumbawlna ah hunbei ding tampi tak pen hih I tongsan in hong huh in natampi kisem thei hi. Na omna mun khat pan in mun za mun tul ah na asem thei lel na hih man in khantoh nading in a kimang penpen van (tool) khat hi gige hi.\nSum zonna leh sumlei sumzuakna: Sumzonna suak tatak aa, bawl theih ding kisam hi. Private company tuamtuam te Bank te akipan, nitha kilawhna te ah ciangtan na te leitung level ahih ding kisam hi. Tax tawm dinga, product vantam ding, company kicithei khempeuh in suakta tak leh mipi hamphat nading na septheihna nei kim ding.\nMimal/milip tamna kisam: Khantohna khat pepeuh a om theih nading in na van hong leiding mi (customers) tampi kisam hi. Mitam na mun te ah khantohna malang in zong kip zaw hi.\nMimal tawmna mun ah nalian pipi kisem theilo aa, van lei van zuak zong haksa a hih man in khantohna om theilo hi. Tua ahih man in sumbuuk (Market) ding zongin gamdang mundang kipuak aa customers kizong in, sum tampi bei in na kisem hi. Tua ahih man in van man tam in zong haksa hi. Tua ahih man in company liante in mimal tamna te bek leh lampi leh market hoih na mun te bek ah mun leh gam nei in sem nuam uh hi. Tua hia, Zomi Tedim, Tonzang le Chikha uk sung a teng’teng bang khua neuneu tampi I om zeizai sangin kigawm thei in khaulian mun hoihna li le nga ah teng khawm leng kikhangto baih zaw ding hi.\nMimal tamna mun te ah market hoih in nasep zong tam pah aa, khantohna khat pepeuh omthei pan hi. Van khat pepeuh a lei ding om pahpah a hih man in nekzonna haksa lo hi. Tua ahih man in khantohna ding in mimal mahmah zong I tam ding kisam hi.\nPilsin na hoih kisam: Pilna tawh akilamlo khantohna pen sauvei nungta lo hi. Tua ahih man in pilsinna sangte nasiatak a, pan lak ding leh I tu I ta te pilna a neih theih nading in I gam I lei ah ahoih penpen pilsinna a neih theih nading un pilsinna le zato te a kipan a kician I neih zawh nading gamtuamtuam pan in mipil misiam te sap ding kipha mawh hi.\nBiakna leh Pasian thupit sak ding kisam: I nuntak I khuasak na ah a hoih a pha tawh khantohna a om theih nading in Biakna leh Pasian tungah kigak ding kisam mahmah hi. Tua in I khuasak zia hong puah pha ding aa, minam picing hong suak sak ding hi.\nCitna siamna (Generosity) : Minam le gam ading a hi aa, biakna ading ahi zongin kipiak khiatna hat ding kisam hi. Haksatna khat pepeuh a om ciangin cingh tak leh itsik hetlo aa, kipiak khiat ding pen minam picing, a khangto ding minam te gamtat dan ahihi.\nI Zogam pen khantoh loh theih loh a hihi. Bang hang hiam cih leh, I khang ah kawlgam mipum million 50 val leh I sak aa, India north Eastern mipum millions 45 kikaal ah kizopna thupitak a om nading in Zogam bek lampi kician omhi. India nisuahna saklam cileng lah tualgaal hangin kizopna hoih lo ding hi. Mizoram khanglam leh Haka, Mindat lam ci leng lah baih tuanlo ding thu mah hiveve hi.\nBang hang hiam cih leh a kikaal ah mual le guam bek thamlo in khawlmun ding mun gina leh khuapi lian mipum tampi omna mun omlo a hih man in kizang zolo ding hi. Tua hi aa, I Zogam ah South leh South East Asian Highway pi hong tai loh phamawh cihna a hih man in tu akipan mite khutsung a tunman in I gam ding I lak mengmeng ding gamtuam aa I din ding hong kisam ta hi. Tua tax bebek tawh zong Zogam kipuah zo lua mahmah ding hi.\n21st Century hun sungin India North Eastern leh Kawlgam hong khangto mahmah ding hi. Market zong a hoih penpen mun cileng kikhial lo hi. Hih tegel kizop nadingin I Zogam bek lampi om cih ding hi. Moreh Imphal cileng zong Security Escort kisam den a hihi. “Z-Zomi te hanlungciam Khangto diam”. Philip Khaipu\nPrevious: Gamdang tung Zomite – 3 ~ Dr. Ngul Khan Pau\nNext: Numei lapsangna ah a ngaihsut huai thu (What is feminism?)


url: =Thu le La - Tungg Thang' Website\nDeih Teeltheihloh leh Teeltheih\n2007 kum a kipan Article (Thulwi) ka gelhte (meek ziao in)\nThulwi leh La\nPhilippine aa gelh te\nZomi leh Sum le Paai\nZomite Khantoh Nading Thubulpi\nQuantity leh Quality\nZomi sungah thu ngaihsun pawl khat a om teei hangin tawm lai mahmah hi. Tua hi in thu ngaihsun mi i tam na tungtawn in khantohna zong hong manlang ding ahihi. Tua lo in dualdap in i om leh mi cihpeuh a hi sa pahpah, thu khat peuh ahoih sapahpah cih bang pen khantoh nading hong khaktan mahmah thu hi. Tua hi in thu khat peuhpeuh a om ciangin i ngaihsut dingin a kihanthawn nuam ihihi. Saikak theihna, tehkak theihna neih theih ding pen a thupi ahihi. Khua neu a om te’n khuapi pan a hong pai khat om leh tua ii thugen maan sa pahpah cihte, Doctorate khat ii thugen ahih nak leh san huai sapahpah cihte pawl pen tu hun ading in hoih nawnlo hi. Gamdang pan hong ciah peuh thupi muhpah cih pen dinmun a maan zo nai taklo ahihi. Tua hi a, critical thinking tawh suakta tak a i sittel ding thupi mahmah ding hi. Gamdang tung in Kawlgam ate neu-et pah cihte pawl pen a ngaihsut phathuai thu ahihi.\nZomi sungah quality leh quantity tawh kisai in pawl khat in ngaihsut in a nei mello tawh kibang hi. Na khempeuh ah a quality in thu a gen mahmah ahihi. Quantity a hih leh a thupi na mun a om mah bangin quality zah in manpha lo hi. Kammal kinai mahmah nih hinapi in a khiatna pen kigamla mahmah hi. Zomite i pil ciangin quantity tungah dinglo in quality tungah a kiding ding hita hi. Zomi pil tawm khat bek nei ihih manin mikim in thu kitam ngaihsut nailo hi. Lai Siangtho sungah Zechariah 4:16 in a genna pen quantity hilo in quality a gen ahihi.\nZonet sung i et ciangin tuma kum nih lai sangin khangto zaw ihih manin lungdam huai mahmah hi. A beisa hun zah in lai hoihlo, a zakdahhuai kammal kitamzat nawnlo hi. Laigelh dan zong kisiam zawta hi. Naupang vai tawh a kibang thu hong tawm zawdeuh hi. I muhna zong tampi hong zaito zaw ahihna kilangh hi. Zomi tawh kisai nette ah zong kiko, kitotna hong tawmzaw ta ahih lam imu thei hi. Mailam ah quantity leh quality zong khentel thei ding cih i kilamen mahmah hi.\nZomite kisap quantity in bang ahiam cihleh mimal mahmah tampi iphak ding thupi hi. Minam dangte tawh i kiteh ciangin Zomite pen kitawm lua lai mahmah hi. Hih mun ah mimal quantity hong thupi mahmah ding hi. Pawl khat in thu tampi a gen theite peuh thuthei sa kha thei uhhi. Pawlpi sung, kipawlna tuamtuam ah tua bang dan mi om thei pha deuh hi. Lai tam gelhzo leh thupi asa tampi ki-om hi. Hih mun ah a quantity tungah ding lehang tua bang ahi thei ding mah ahihi. Quality tungah ding hileng pen mi khat ii gen thu, gelh thu, bang thu ci-in hoihtak sittel in tua tungtawn in mat a kipia thei bek ding ahi hi. Mun khempeuh ah kihel zawh denna cih khawng pawl khat in thupi sa mahmah lai hi. Thu kigen peuh a kum theite peuh pil asa ki-om lai hi. Tua hi in mihing khat in pen i zawh ding line khat bek a neite ihihi. Tampi ikuppih hangin ei line bek mah ah a kilawhcing ding bek ahihi. Ei line lopi peuh ikikuppih pong hang man nei tak khollo hi. Na khat peuhpeuh ah a gen ngam, a pau ngamte kihtak a neithei mawk lai hihang. A hihhang tuate pen ngaihsun phapha lehang i zawn man, i hai man peuh na hithei mawk hi. Khangluite in “ka zawn in hong hai sak” acih zong a maan naciang khat om hi. Pawlpi sunga kipan mun tuamtuam ah kiteelna khat peuh a om ciangin zong a quality tungah ding ngamlo in a quantity tungah kiding kha thei zel hi. Tua bang hi in a tawpna ah i deihlohpi te zong nial ngamlo in a ki-om cip thei ahihi.\nZomite pen a kilang bawl ding in mimal tawm lua lai mahmah hi. Tua hi in kilang bawl zawlo in a kihuai dingte ihihi. Kilang bawlna in khantohna hong tunpih lo in phattuamna hong pia lo ding hi. Leitung pen a neu semsem ding hi a, mailam ah koi mah ah kibuzo loding hi. Kha tungah i kah phial zong in hong kidelhto ding ahihi. Pasian in Lai Siangtho sungah aksite tungah bu na bawl zongin kong phiat khia veve ding hi na ci khol khin hi. Tu in i kimuh nai loh hang mailam hun ah a kimu dingte ihihi. Tua ahih manin thu khual huai hi, sipah ning icih kei nak a leh.\nZomi tampi in na khat peuh ii a quality i ngaihsun lua naikei hi. Pawlpi sung, khua sung cihte ah mite’ maitang zahtak manin i deihloh thu khat a om phial zongin a quality enlo in i thukim pih pong hi. A diakdiak in mailam adingin quality pen nak thupi mahmah hi.\nHih quality tawh kisai in Zomi tampi in zong zolai ii quality a ngaihsun ngei meello hileh kilawm hi. Tua ahih kei leh zong lai a kici ii hoihna leh hoihlohna zong a thei ngeilo himai ding hi. Hih mun ah criteria of literature pen hong thupi mahmah ding hi. Lai khat ii criteria a kim/cing zo mah hiam? Leitung laite zong exceptional a nei vive mah hi in, Zolai ahih leh tu ciangciang leitungah exceptional a tampen hi kha ding hi. Mi pawl khat in lai simsim tei leh kilawm napi in a theihhuai pipi zong a theilo na om thei veve sam hi. Gentehna in the History of Literature cih tepawl bangah en lehang tu a English a kikheltohtohna, Old English, tua khitteh Middle English leh tuhunteh Modern English cih khawng a om lam pen theih huai napi in a thei khalo pawl khat ommawk hi. Theinapi a theilo a kineih zong bel omthei sam inteh. Tu hun ciang in van kibawl te ah mi tampi in a quality hong enta uhhi. Made in US, Japan khawng a kicih pian leh ahoih in ngaihsun pah in, made in China a kicih leh quality hoihlo in kiseh pah hi.\nThu khat a kigen leh zong a quality ki-en hi. Lai khat a kigelh leh zong a quality ki-en in, a muibutna pen a quality hong hipah hi. Pawl khat in thu gengen in a taksuah theilo ding zong tampi tak om thei hi. Na khat thu khat pen a taksuah theilo ding ahih leh thupi lualo mai hi. Hong nungta in muh theih in hong om tak ciangin a mannei hong suak pan ding hi. Pawl khat ahih leh damdam in hong taksuah pan thei hi.\nNa quality bang? (Ka talent bang?)\nLai Siangtho sungah Pasian (Kha Siangtho) in mi khat tungah a kibanglo siamna khat ciat pia hi (Icor. 12) kici hi. Tua pen thu dang khat in gen lehang talent zong kici thei hi. Na talent bang ahiam? Ka talent bang ahiam ci a kidot phat ding zong a thupi mahmah ahihi. Music kiva lopi khat in La makaih leh nasia lualo ding hi. Ama zong zawtzo lualo ding hi. Pasian in hong zat nopna a tawmpen nam khat tek om hi. Mi dang khat pen kineu et theilo hi. Khut dawh ngen khat nangawn in ei hih theihloh na khat hih thei gige mawk hi. Mi i thupit sak ding kisam hi. Mihing pen Pasian muh bang mah in a man nei mah in i muh theih mateng i thukhupna pen hong hoih khollo ding hi. A diakdiak in Zomite adingin Pasian mah na khempeuh ah a thupi pen ahih manin Pasian (itna) kinawl khin theilo ding hi. A nawlkhin a omleh amah leh amah a kinawl khin hipah hi.\nTua ban ah itna neihna lotawh i mipi sungah kilawhcing zolo ding hi. Zomi ka it ci in a Zomi pih khat a mudah a langpan den mi pen a cih takpi hi ngeilo ding hi. Itna i cih pen Pasian tawh a om khawm ahihi. Tua itna (Pasian) lotawh na i sep sawm hang in lawhcin ding baih lo ding hi. Itna i cih zong mailam thu khualna cihnopna zong ahihi. Lai Siangtho sungah mailamah bang hong piang ding theilo na hih man in na kisathei khol kei in kici hi. Tu laitak in hi i kisak hang khangluite in zong “Mihing leh papo” na ci hi. I Zolai pen Pasian thu tawh hong ton hi in Pasian thu (Itna) tawh i kikhen leh Zolai maan hinawn lo ding hi. Gaalte nangawn itna pen Pasian zia, ama hong pattah na ahihi. Thu leh la i gen ciangin mailam thu ding ngaihsun khol in i gen kei leh “aktui sunga, a vom ding leh a kaang ding kigen khol theilo” acih mah ahihi. Tua hi in philosopher Albert Einstein in “Life is too short to be selfish” a cih pen kicing lua mahmah hi. Hun khat ciangin i thu gen, i lai gelh tungtawn in thu hong kibawl kik thei ding ahihlalm kidophuai hi.\nLai Siangtho sungah i muh mah bangin mihai khat in hong phatna sangin mipil khat in hong taina pen a manpha zaw in na gen hi. Hong kilangpan ciangin lungkiat pah ding hi tuanlo a, quality a kah nading hong suak kik bilbel hi. Thu ngaihsun meello khat in hong phatphat na pen thupi tuanlo hi. Thu ngaihsun mi khat in hong langpan na pen thupi mahmah zaw ding hi.\nMi pawl khat pen heh mahmah taleh a thugen, a laigelhte khum mahmah thei lai hi. A hizongin a sungah pen khauh mahmah hi. A sunglam tangtel sihtan bang napi in a maitang ah kidawksaklo in seel siam mahmah pawl khat om hi. A hizongin mi pawl khat leuleu pen a thugen, a laigelhna tungtawn in a lungsim tampi kimukhia thei pah hi. Tangtel sihtan bangin a kitompah cih bang phial in om hi. Hih pen ahih leh a naupang vai khat hong suak hi. Picin zawhlohna khat zong ahihi. Khangluite in paunak ah cillumsa tawh valh cih bangin na gen uh hi. Hih thupen picin mahmahna khat ahihi. I Zomi paunak, thu ciin te pawlpen a mannei mahmah na himawk hi.\nSum bawlna ah zong\nSum bawlna ah zong quantity leh quality hoih tak i khen kei leh ahilo pi a kituak thei ahihi. A quantity bek en in sum tam ngahna hipeuh leh ci in thumaanlo tawh na akisem thei ahihi. A hizongin tua bangin kisem leh tua in a tawpna ah gilbeem zong tun thei ding hi. Sum lah tam ngah in sum lah tampi mah bei kik pah thei mawk hi. A hih hangin quality a ente in a sum tam ngah ding quantity en masalo in kei tawh kilawm maw? Pasian in deih maw cih a quality en in zong haupah lo phial in a quality keem cing hi. Tua bang tepawl pen kipin kho in damdam in khangto thei zaw mawk hi.\nBangbang i ci zong in quantity icih pen a kimu pah thu hi in, quality i cih pen zong a kimupahlo zong hong suak thei hi. Tua hi a, a tawpna thu, thu hong khupna pen a thupi hong suak ding hi. Zomite quantity tungah tam din nawnlo in a quality sit thei ni cih a kigen nuam ihihi. A tawpna ah ei leh ei kimuhna hong thupi loding a mipi in hong muhna thupi ding hi. Mihingte pen ei leh ei a maan a i kimuh ding hamsa mahmah hi. Mi dangte tungah muhna i neih bangin ei’ tungah muhna kinei theilo mawk hi. Hih pen leitung mite’ pianzia ahihi. Tua hi in thu leh la khat peuhpeuh a om ciangin mi gen tungtawn in dinglo in ei mahmah in sittel thei lehang cih i kitha piak nopna pi pen ahihi. Maitangzahtakna te pen mun khempeuh ah hong dik khin loding hi. Thu maan ah zong i din ngam ding hong kisam ding hi. Mi dang khat i maitang zahtak manin i man kiamsak loding hihang. Quantity pan quality ah kihei hunta hi.\nI muhna, i ngaihsutna te zong leitung hun tawh kizui in conservative den thei nawnlo hi. Conservative icih pen 19th century, 20th century hun lai thu a hipen hi. Tu hun 21st century ah leitung thutawh kisai leh Pasian thu pen Liberal tak in ngaihsun in (quantity) ahih hangin conservative tak in Pasian mahmah up ngiat ding (quality) a thupi ahihi.\nMinam itna leh deihsakna tawh,\nVisiting UB Fellow


url: =Papashangpughang | Page 2 | Radio Veritas Asia\nAdvent ci nak ci cuh a i ang?\nAdvent ciah Bawi Yeisu khaw-m'dek khan ah kyum lo vai gün-kyaw nak ci nak ci cuh (conversion) ciah ng'thong ng'hlat nak ah lam ung ghün-om nak ah kyak ci ciah Papashangpughang no na m'thein m'cä gui ci.\nMi ng'thong-ng'hlat vai ah K'khanpughi no na güng-kyaw gui ci.\nK'khanpughi cuh a m'lung üüp neh mik mi gui kat-nak ung ka no mi ng'thong-ng'hlat ba vai ah a ng'däh hleih na güng-kyaw gui ci ciah Papashangpughang no na m'thei m'cä gui ci.\nPapashangpughang no a na m'thein-m'cä gui ah mong.\n(Justice) ciah pyein nah ta-ga nak ci nak ci cuh k'chang gui a yei kyai hlak ah a kya ung wah a k'cang ah ta-ga nak (Justice) kah kyak ci ciah Papashangpughang Francis no pyein ci.\nM'hni nak cuh mi ghün-om nak ung tuuk ciah mi ng'yung nak ah kyak ci.\nM'hni nak cuh yum tu ng'bum gui ah ghün om nak ung thuuk ciah a ng'yung-pya nak ah kyak ci ciah Papashangpughang no na m'thei m'cä gui ci.\nK'khanpughi no a na tüi pyan gui ah müi-ceng nak ah mong.\nMik mi gui cuh k'khanpughi ah biloh ng'ngaih tüh gui a ng'phleh-ng'päng lo vai ah, a k'cang ah a kya lo vai ah, mi biloh khai ah k'hanpughi no a tüi pyan gui ah kyak ci ciah Papashangpughang no na m'thei m'cä gui ci.\nM'lung m'yaw-m'nem vai ah mong.\nMi m'lung mi m'yaw-m'nem neh mi ng'bi ng'loh nak ah m'kot-lo ung ka no k'khanpughi ah ghui-im k'kyong ah mi lut tuk khai ciah Papashangpughang no pyein ci.\nA htin-taw mi m'hni vai ah Papashangpughang no na chü-thäm gui ci.\n(Catholic) a htin-taw mi m'hni vai ah Papashangpughang no na chü-thäm gui ciah kyak ci. I ah kya hleih ci ung a htin-taw cuh mi im ah kyak ci ciah pyein ci.\nNu Maria ah hlo ah suh-shan vai ah mong.\nNu Maria cuh suh-shang ciah k'hngu-mi ah kya neh mik mi gui no suh mi shan nak ung a ni cuh mi läk tu vai, mi thei tu vai ah kyak ci ciah Papashangpughang no na m'thein m'cä gui ci.\nK'chang gui ah ni bä nak vai bi loh vai ah mong.\nK'khanpughi no a na pet gui ah bä-khäk nak gui cuh a k'ni lam hlu ah mi bi loh,mi tung-mang ah kya ung k'khanpughi no ni bä nak gui a k'däm a k'daa na be ba gui khai ciah Papashangpughang no na m'thei m'cä gui ci.\nA k'cum ah suh-shan vai ah mong.\nMik mi gui cuh a k'cum ah, a ng'däh hleih suh shang neh mi k'tai-gü vai hlü ci ciah Papashangpughang no na m'thei m'cä gui ciah kyak ci.


url: =Christmas Zaideih ~ John T Hum :: ZOMI DAILY\nChristmas pen dawibiate biakna pan hong piang hi-a Kristian ten bawl ding hoih lo hi, cih bang a um pawl zong om hi. LST sungah Jesu suah phawkna na bawl un cih omlo a, Khistian masa ten zong na bawl lo mah hi. Mikhat peuh i suahni pan hong piang ahi phial a, Jesu suah ni tektek ahi kei zong zong leitungah Gumpa mihing bangin hong pian phawkna neih hun pen a kilawm mahmah khat ahihi. LST in na khempeuh sin in ahoih nate len kip un ci ahihman ahoih in ka ngaihsun hi.\nAhi zong i zatzia man leh man lo om thei hi. Ih zat zia man kei leh ei tungah mawhna om ding hi. Gentehna in, leitung ci leh sa gualnopna zatna, zu leh sa tawh zang a, mihing nopsak na ding a zatna lauhuai hi. Pawlpi pawl khat te ah, Christmas hun pen mizawngte tungah piak khiat hun leh lungdam na thu taangko na in nei uh a, Pasian minthan nading zangh uh a tua pen Pasian muhna ah namtui mahmah ding ka ngaihsun hi.\nChrismas hong tun sim in izat ngei pawlkhat ah pawi hoihnono ki lak in, naungek ih suaksak a, anu Mary in a-ang ah a tawi ngiiungeeu i mitkha ah imu hi. Mitampi in Jesu pen naungek bek in amit kha in bawl a, a picing khin ahihna, leh asepna te i mu to kei hi. Tu-a ka gen nop thu pen hong pianna i manggilh loh mah bang Jesu hong pai a deihna leh asep khiat pawlkhat Christmas message a gen nuam ka hihi.\nChristmas thu tel beh huai pawlkhat\nChrismas kammal pen namnih kigawm, Christ, (Khris Jesu) leh Mass (mipi) kigawm cihna ahihi. A siangtho mahmah Pasian leh mawhnei, gilo, mihing te Jesu in hong gawmtuah cihna ahi hi.\nChristmas Ki bawl masakna\nEden huan ah Chrismas kibawl masa hi. Pasian in amah leh mihing te hong gawm kik na ding ganhing khat la in na go-a, avun, mihing nupa te silh sak in, asisan tawh biakna bawlsak hi. Tuani in Christmas ava siim pen abawlsa ganhing teng hi pah hi. Pasian in hihbang ganhing si luansak na tawh Khris gumpa sih ding leh Khirs sihna in Pasian leh mihing kikal, mihing namnih (Jews leh Gential) kikal ah kilem na om ding na gen khol hi. Khrismas pen kilemna lim hong lak ahihi (Eph 2)\nGulpi lutang ki tuan kham\nNumei sungpan a piang numei suan in na lutang hong tuan kham ding hi, cih Pasian in gen hi. Hih ka sim ciangin banghang avek a that khin lo a, a lutang bek tuan kham aitam cih ka ngaihsun hi. Adeihna ahang pen hi bang hi. Gulpi in mihing tungah lutang sem lo ding (uk na neilo ding) cih ahihi.\nAnih na-ah, Satan pen Zuautheipa ki ci a, anasep pen zuau gen bek ahihi. Zuau gen masa a, ama zuau I up khak ciang bek I tungah nasem in thunei hi. Lutang ihcih pen zuauthu hong pai na mun ahih man tua mun tuatkhap kul ahihi. Khris mite in lutang ki tuankham khin ahihna tel leeng khemna I um kei ding hi.\nBang zuau nam gen hiam?\nKhatna: Pasian in sel sim nei hi: Satan vanzat namte pen Pasian kammal muanlah nading vive hi. “ Pasian in hih ne ken hong citak pi hiam? Amah na sut ding uh a deihlohna hi” cih ahihi. Mihing sungah, Pasian in kei hong gen khiat khit loh, a ipsim thu pawlkhat om lai ci-a, muanlahna guan hi.\nNihna: Kha ki tangsapna sang sangin pumpi ki tangsapna thupi zaw\nHih suangte khomun suaksak in. (nang zong nagil kial ding hi, na pumpi kisapna don masa in), cih kammal, zuauthu zangh den hi. Ih thunget ding Lai Siangtho sim ding masak lo in, vai dang te thupi zaw hong ci den hi. Hih pen ama zuau bulom hi. Pasian gam leh adikna zong masa un, na kisap dang te uh hong pia thuah ding hi cih, kammal tawh I zawh kik ding kisam hi.\nThumna: Biakna min paulam in nasep nop bang sem in. Pasian kammal amun leh a hun kituak lo in zangh in:\nBiakinn khum dawn ah Jesu pai pih a, hih pan ki kia sak in, vantung miten na khe in lei a sukkhak loh naang hong dom ding hi.\nJews miten a ngaihsut khial thu pawl khat om hi. Eite pen Pasian teltuam te ih hih manin Pasian in (bangbang i sem zongin) hong nusia lo ding hi. Pasian kammal sang masa te ih hihi. Jerusalem biak innpi ei sungah om hi, Pasian in eite i galte khut sungpan hong hon ding hi, cih te amau upna a hihi. Ahi zong Pasian kammal azuih loh uh teh tua kimuanna te in na hon zolo uh hi.\nDawimang pan biakinnpi siksan in Jesu na ze-et hi. Lai Siangtho ama’ mun tawh kituak lo in na zangh hi. Biakna min paulam a, utteng sep gawp zong khemna ahihi.\nLiina: Hong bia le cin hih leitung hauhna, minthanna teng kong pia ding hi. Hih pen dawimangpa kawl nian ahihi. Jesu in,”Na Topa Pasian bek na bia dinga, ama’ na bek nasem ding hi,” ci hi. Mikhat in leitung khempeuh angah hangin anuntakna mangthang leh bang sum tawh lei kik ding ahiam? Na neihsa zah sum tawh lungkim in, kong paisan kei dinga, kong nusia kei ding hi, cih kammal te tawh leh do ding kisam hi.\nNa gina kei, na mel ahoih kei, na pil kei, mite bang kei teh, na mawh zel veh, cih kammal te satan vanzat hi. Um ken.\nNumei suan in na lutang hong tuan khamding hi, a cih mah bang zuau genna bul satan lutang tuatkhapsa ahi hi. Zuau um non ken. Pasian kammal Thuman thutang bek um in. Hih in Christmas hong puak suahtakna ahihi.\nDawimangpa nasepna siasak dingin Pasian Tapa hong kilangh zo hi (I John 3:9).\nHih in Christmas deihna ahihi.\nPrevious: I Wish You A Merry Christmas From Bethlehem\nNext: Christmas na bangci zatsawm? ~ Khaineu


url: =» Khao Lak-Lam Ru National Park\nMu 7 Tambon Khuekkhak, Amphoe Takua Pa, Phang-nga Tel. +66 7648 5414, +66 7648 5243\tSend Inquiry\nVisit Website\tCategory : Green Travel, Other nature sites, Mountain (Doi), Beaches & Bay, National Parks & Marine Reserves\nAttraction Details : This National Park was established in August 1991 and covers the large area of 78,125 rais in four different Amphoes including Takua Pa, Thai Mueang, Kapong and Mueang Phang Nga. The beautiful area features many well-known undulating mountains such as Koh Lak, Koh Saeng Thong, Koh Mai Kaeo and Koh Plai Bang To—all covered with the evergreen forest where you will be able to meet the rare and wild floras such as Yang Na (dipterocarpus alatus), Phayom (Shorea roxburghii), Malacca teak, Bunnak (Mesua ferria), Takhian Thong (Hopea odorata), Krabak (Anisoptera costata), etc.


url: =Tedim khuasung khantoh nading nasep pawlkhat pulakna :: ZOMI DAILY\nposted on 13 December 2017 at 12:21 am Lomkholna: News, Tedim, Zomi\nEPC zumnuai mualpang lam, Lasiam Cingsan te inn geipan Zato lamka dong Eldorado company ten suangphuah lampi (ေက်ာက္ေခ်ာ ခင္းလမ္း) bawl hong kipanta uh aa, veng leh pam mipi te’n lungdam kipak mahmah uh hi. Hihmun pen tuukhun sung teng buanciim tawh a kidimden lampi mun khat ahi hi\nTedimkhuapi pen khantoh gimnam mahmah ta hi.Thunei ten zong a pilna/a siamna uh leh a tha leh ngal sitlo in, Tuunnu Zogam paakbang etlawm in, a mangthangsa “Zophualva” te Tuunnu Zogam nuam ah vaibang hong ciahkik aa, nunnop nga bang lenkhop thei nading a hih theihna muntek pan hanciam uh hi.\nTuinaak Sit-telna Vanei\nDec 12 2017 (Tue) Hakha pan hongpai SAE te,Tedim sipin zum pan SAE, telcing committee ten Tedim khuanu, khuapate tuineek Sialtang tuinaak leh Pawnpi tuinaak sit-telna vanei uh hi.\nMailam ah Tedim khuamite tuieek, tuizat a lemzawk theih nading in thunei ten tha leh ngal san in hanciam uh hi.\nDec 11, 2017 (Mon) zingtung a kipan nitak khuamui dong Pyinee Engineer te, Tedim sipin zumpan SAE, mipiteelcing committee te leh sipin nasem ten tender ngah company te nasepnate sit-telna va nei uh hi.\nTender ngah company te nasepna a sittel ding in, Zogam khuapi Hakha pan Pyinee Engineer SAE mi (2) hongpai ngiat uh aa, pikhau kai-in kiteh ciatciat hi.\nLawibual, Leilum, Myoma leh Sakollam vengsung aa Tedim khantoh nading, Tedim khuanu, khuapate nun-nop damtui bang luan nading aa kilam hawktui luanna, suangsi tawh kiciang phung, tuipaikhiatna etc.. a tuamtuamte ahi hi.\nLungkimna om estimate tawh a kituaklohna munte a sem company te thukizasak kikding aa, sempha kik ding uh hi.\nTedim EPC nasem ten Myoma, khuapi veng Galkaptualpi kimteng-ah meikhuam thak liklek hong phot ziahziah ta uh aa, mipite ki lungdam mahmah hi. Ref: Tedim Municipal Page\nPrevious: Gamdang mite alutsimsak KLIA ah nasem Immigration Officer honkhat kiman\nNext: Tedim khuapi khantohna le Chin State bup motor hawlte omna mun


url: =Zoro - Mascot MASCOT IMAGE MILANO Latzhose khaki/marine Gr. 82C50 | Z00207539\n> MASCOT IMAGE MILANO Latzhose khaki/marine Gr. 82C50\nMASCOT IMAGE MILANO Latzhose khaki/marine Gr. 82C50\nArtikelnummer: Z00207539 EAN: 5708628167703 Herstellernummer: 00969-430-51-82C50 MASCOT IMAGE MILANO Latzhose khaki/marine Gr. 82C50


url: =Sunmi KIM - Anime News Network\nStaff in:Anyamaru Tantei Kiruminzū (TV) : Finish Check (6 episodeseps 28, 32, 36, 43, 45, 48) Kuroko's Basketball (TV) : In-Between Animation (WHITE LINE; ep 19) Oh! Edo Rocket (TV) : In-Between Animation (ep 21) Yu-Gi-Oh! Zexal (TV) : Paint (Mighty Max Movie) Staff in:(Korean version)Dante's Inferno: An Animated Epic (OAV) : Ink & Paint This encyclopedia is collaboratively edited by the users of this site\nserved by mayu-chancloudflare ray# 22031066388d02b7-IAD


url: =Thupatna: Zomite ih minam kalsuan zia ka etpak ciangin hun khen li ka suah aa, paltan tum hun (1916-1960), kumpinu’ nasepphat diak hun leh tembaw zuih hun (1960-1980), sumzong-paiizong aa suang bawl hun (1980-1995) leh gamdang pai hun (1995-tu ni dong) ci-in ka mu hi. Amasa hunpi thum sungah nasemte pen a diakin pasal-ngalhatte vive ahi hi. Ahi zongin tu hun ciangin numei-naupang, pasal-ngalhat cih tuan omlo-in a teek a khang khempeuh gamdang kipaita hi.Gamdang paina panin gamdang peemna dongah kizomto hi. Sum-le-paii zong ding ahi zongin, pilna sin ding ahi zongin leh gamthu khatpeuh tawh kinahvawh kha-in gamdang kipai ngeingai tekmah hi. Tu tadinin kimawksak nading a omloh ha’ng innlelo nusia-in gamlelei taisan-a a neu a lian, a teek a khang ih pusuahgawp pen ngaihsuthuai mahmah sa ka hih manin hi thului hong sungkhia nuam ka hi hi.\nNuntak khuasak nop nading ngimna tawh mun khat pan mun dang khatah, gam khat pan gam dang khatah lalna pen “peem” kici hi (Merriam-Webster’s Collegiate Dictionary, 11th edition).Tua bang aa lal mite “peemta” kici hi. Cihtheihna hang leh kumpi nasepna hangin mun dang khatah lalna pen gamsung peemna (internal migration) kici aa, gam khat pan a dang gam khatah lalna pen gampua peemna(international migration) kici hi. Uttawm thu a hi-aa, hawlkhiatna hang ahi zongin mundang-gamdangah kipeem takpi hi. Africa leikhen panin mundang leikhente (continents) ah tu ma kum 5,0000 lai hunin mihingte na peem khin uh aa, Europe leikhen panin 1820-1980 kikalin North America leikhen ah mi awn 20 bang na peem khin hi, kici hi (Britannica Concise Encyclopedia, 1255). Zomite ih gamdang peemna in ih khanthohna leh midangte tawh ih kisuktuahna tungah kinga ahih manin tua thu tawmkhat genloh phamawh ding hi.\nIh gamdang paina thumasa khat in zawnna hang ahi hi. Ih Zogam ah zinghuan-nitakhuan kiningcing zo nawnlo ahih manin ankhing kikham nawnlo hi. Zawn manin sang kikahzolo hi. Ih cinat ciangin ih kibawlzo kei hi. Zawnna ih sihpih takpi hi. Ih sumlut 70% pen anletui leina-in beimawk hi. Zawnglua ihih manin ih cihtakna ih khahsuah ta aa, lungsim gina (good morality) ih neizo nawn kei hi. Mihing khat ii phatmawhsap (basic needs) anletui (food), silhleten (cloth) leh innlelo (shelter) ih neizo kei takpi hi. Ih kumpi in zong tua zawnna panin hong dalzo tuanlo ahih manin sumlepaii zawnna (material poverty), mipawlkhat ii zawhtawhna hanga zawnna (social poverty), thumuhna lamah zawnna (intellectual poverty) leh lungsim-kha ngaihsutna tawh kisai zawnna (spiritual poverty) galpi ih doden hi ( Mission in the Context of Endemic Poverty, 45). Zawhna ih cih pen ei teeltawm thu leh utthu hi sam lo-in ih gam kimakaihzia ginatlohna hang, sumbul neih masak loh man, sum bawl siamlah man, thadah man-aa piang a om mah bangin huihsia-gialsia ( natural disaster) leh gallesa (war) hangin zong piang pha mahmah hi.\nMihing bawl Pasian in minamte’ ten nadingin gamhoih khatta na pia hi. Judah mite zong Caanaan gam a luah dingin na kamciam hi (Pian. 12:1ff). Gamdangah ih peem manin ih gam ih lei kitaisan hi. “Tunnu Zogam: Zogam nuam ih cihcih,” kitaisan takpi mawk hi. Zomite adingin Zogam pen Pasian’ hong piak ahih lam ih phawkkha nawn ta kei hi. Ih lamkiatna, ih pianna ih mangngilh ta thong hi. Ih gam leitang pen Pasian’ hong piak ih neihsa ahih manin, ih pu ih pate van leh lei tawh na kiciam uh hi. Tua leitang in anletui hong sik hi. Ih nuntakna taktak ahi hi. Gallesa panin hong keem hi. Ih kulhpi ahi hi.Tua leitang in ih Zomi hihna taktak hong pholak hi. Leitang neilote kisimmawh aa, “peemtate, khualte” kici hi. Leitung gamlim sungah ‘Zogam’ kicih nading mun dang hong omnawnlo ding hi. Ih gam leh ih leitang tungah ciktakna in Pasian’ tung-a cihtakna ahi hi. Bang piang hi ta kei leh ih gam ih lei ih puah ih zuun ding Pasian’ hong piak tavuan lianpeen khat ahi hi (Dancing with the Land: Significance of Land for Doing Theology, 117). Ih gam ih lei it-a ih zuunna in innteek lungsim hi aa, gam dangah peem nopna in mikhual lungsim ahi hi. Nidangin ih pu ih pate Mesopotamia panin Zogam mah na ngai ngutngut uh aa, na ciahnuam zungzung uh hi.Tu-in ih gam ih lei ih taisan bek tham lo-in ih khua ih tui nangawn ih ciahnuam nawn kei hi. Tua in ih gam tungah cihtaklohna nam khat ahih manin gamdang peem ding sangin ih gam mahah ciahkik tangtang le’ng Pasian’ deihna tawh a kituak zaw kei tam a cinuam ka hi hi. Nidangin kumpi nasem ih pu ih pate a tawlngak uh ciangin ih Zogam mah na zuan tangtang uh hi.\nGamdang-a peem ka pute khat America gammi suakta cih thu a zak ciangin ka nunote khat, a khitui hong mualtuangin hong kap ngetngut ngei hi. Hih thu in thu tampi hong gen ka sa hi. Zomi kimlai namdang mi khat ih suah ciangin a taktakin ngaihsun leng a dahhuai mahmah thu khat ahi hi. Zomi hihna panin namdangte’ gammi khat ih suah ciangin tualkheng ih hi mawk hi. Namdangte’ tual nuntakna in hong thuzawhlua ahih manin namdangte lungsim mah kivompah hi. Unau ki-itna, behlephung ki-itna leh khualetui ki-itnate ih mansuah kha takpita hi. Ni khat ni ciangin ih minam a beitakpi kei tam maw ci-in sunleh zaanin ka lunghihmawh den hi.Kawlgam sungah nidang-a kumpi phut ngei Phyu minamte nagawn tu-in beitakpi ta hi. Zomi hihna in ih teel theihloh Pasian’ letsong lianpen hi aa, ih minam ih kheel mawk ciangin tua Pasian’ letsong a nawlh hi mawk lo ding ih hiam? cihhuai ka sa hi. Minam kheng ding leh leitang zuak ding pen Pasian in na deih ngiatlo hi (Siam 25:23). Minam hihna thupi a sa Pasian hi a, Lai Siangtho mai khempeuh ah minam thu mah Pasian in na gen niloh hi.Namdang mi ih suahtak ciangin ih minam tungah cihtaklohna nam khat mah ahi zel hi.\nAhi zongin a thu tungtawn-a kalsuan Principle Ethics-te’muhna pan enlehang gamdang paina pen a khialloh hang gamdang peemna pen khial hi, kici thei ding hi. Hih principle ethics in mi bangzah in phattuam cih enlo zawin, mihingte lungsim kuanzia ( moral values) cih bulphuh zaw uh hi. Tua lungsim kuanzia (moral values) te pen khinkhai theihna, biakna leh tuah khak thute tung tawnin hong piang, ci uh hi. Hihte’ muhna panin gen lehang gamdang peemna pen khial hi. Banghang hiam cih leh pianna gam nusia ngam cih pen lungsim zulhzauna nam khat kici thei ding hi. Pasian mahmah in zong hong piak minam hihna ih khel mawk ciangin tual khel ih hi mawk aa, ih tual tungah cihtaklohna nam khat suak hi. I ngeina ih kampaute beisuah lehang Zomite’ tumdanna teng a bei hi mawk ahih manin a dahhuai pi khat ahi hi. Zawnna, nasep neihlohna leh gamsung buaina paulamin gamdang peem ding ih hih leh ih gam hong hoihkik mawk leh ih ciahkik ding hiam? Tua ahih manin ih lungsim kuanzia leh a paizia thupi mahmah ding hi. I pianna Zogam taisanin, ih Zomi hihna zumpihin ih Pasian hong piak letsongte ih nawlhkhak ding lauhuai mahmah a, tua bang i hih khak leh kikhial mahmah zel ding hi.(Choosing the Good: Christian Ethics in a Complex World, 27ff).\nAhi zongin tua kawmkalah mihing hihna a buplhuh Character or virtue ethics panin en lehang gamdang pai leh peemna thu pen mimal khat tungah kinga ding aa, tuapa pen mundangah a peem hangin a gam a lei it aa veii aa, a ngeina leh kampaute kemcingin gam leh minam adingin nasem mipa ahih leh hoih mahmah leuleu ding hi. Khial zong kici theilo hi. A langkhatah ih Zogamah tengin gam leh minam minsiatna a bawl tawntung mi ih hih khak leh tua zong thuhoih hituan lo aa, khial hi. Hih character or virtue ethicists-te muhna danin en ni cileng tua gamdang peempa in bang hih( what he did gtn- a gamnusia, a minam hihna khel) cih sangin amah in a bangci mi(who is he- a gam leh minam it maw, a ngeina leh kampau kemcing aa minam phattuam nading aa mapang maw) cih danin en theile’ng gamdang peem tampi a peemtaak tampi ki-om khin tham hi. Tua mah bangin ih gam ih lei-ah teng napi in, gam leh minam siat nading aa a mindaisak khat ihih leh a phattuamna om tuanlo hi. Tua hi a, hih muh danin gamdang peemna ih et ciangin peemtak a ombangin pemtaak lo zong om ding hi. Pawlkhatte adingin gam dang peemtak takpi mai ding a, pawlkhatte ading ahih leh peemtak bek thamlo-in khialna lianpi khat hi maikha zel ding hi. Hih character or virtue ethicists-te’ etdan leh muhdan tawh gamdang peemna ih ettheih ding laisim mimal kong zawnnuam hi.\nIh thulu ahi, “ Gamdang peemna: Thupha maw Samsiatna?” cih dawngkik le’ng gamdang peemna ih cih pen samsiatna hi hetkei, thupha zong hi pah zuahzuahh sam kei, kicithei dingin ka um hi. Lai siangtho leh principle ethicists-te mit tawh en lehang gamdang peeemna a khial tawh a kibatna tamzaw leh kilawm ka sa hi. Ahi zongin Consequentialists-te muhna tawh enlehang gam dang peemna pen khialdeksuai lozel hi. Tua kawmkalah Character or virtue ethicists-te’ et danin en leng gamdang peemte a peemtak mahmah om ding aa, a peemtak hiaulo zong om ding hi. Hihte’ muhna tawh en thei leng hoihpen dingin ka ngaihsun hi. Nang bangci na ngaihsut? Tua mah bangin ih gam ih lei ah ih ten zenzen hangin ih gam leh minam minsiat nading ih bawl zenzen leh tua zong hoih hi, cih theih nading omlo hi. Gamdang peemna bel hamsiatna ih hetkei tu tadih adingin thupha mah hi zaw. Ahi zongin kial hun laitak in Egypt gam-a peem Judah mite hun khat tak ciangin ‘saal’ a suahna thu zong phawk tawntung ding kisam ka sa hi. Pharoah bel om nawnlo aa, sal bel kikhawi nawn lo kha ding hi. Ahi zongin tua sal hilhna in meel dangkhat hong puathei khangel ding hi.Hi thei hi leh gamdangah pilna-ciimna leh sumlepai zongin pai mah ni; ahi zongin ciahkik hamtangin tuate mah tawh ih gam ih lei leh ih minam khangtosak thei leng cih ka lunggulh penpen hi.


url: =Nigeria ah biakinn cim, mi 160 kiim si ~ TK Lian :: ZOMI DAILY\nposted on 12 December 2016 at 6:09 pm Lomkholna: News, Thangkhanlian, World\nDec. 12, 2016: Uyo khua-a Reigners Bible Church International kicite biakinn tung zanhal in a kikhop lai takun kicim a, mi 160 kiim in sihna tuak a, a si kibeplap lai dingin ki-ummawh hi ci-in zan in hospital director in pulak hi. Uyo khua-a zato inn a misi koihnate (mortuaries) zanhal panin si luang tawh dim hi ci-in University of Uyo medical director Etete Peters in The Associated Presste kiangah ci hi.\nHih Reigners Bible Church International pawlpite biakinn pen manlang takin a kizawh theihna dingin a kilam hi a, a pawlpi phuankhiapa Akan Weeks in bishop a ngahna pawi bawlna Kiginni in kinei ding ahih manin tua hangin a lam ten nawh lam mahmah uh hi ci-in pawlpi mi ten ci uh hi.\nComputer program analyst Ukeme Eyibio in tuahsiatna mun ka va delh pah a, liamna tuakte dah leh kap in mau ngeingei uh a, sisan naisan leh si luang, handbags leh khedap tua munah dim a, kikhawm a liamna tuak mi 10 ka va hunkhia a, ka car in ka pua hi ci hi. Hih tuahsiatna ka muhte hangin zan in ka lunsim ah hong kilang den ahih ka ihmu thei kei hi ci hi.\nSi luang a hihna kitel nai lote (uncounted victims) tu-in Uyo sunga misi koihna tuamtuamte ah kikoih lai a, misi koihna munte dim in awng nawn lo ahih manin sihna tuakte innkuanpih ten va sim lak uh hi ci-in gen beh hi. Journalist ten hih tuahsiatna mun a delh hangun pawlpi makai ten a camerate laksak sawm in, nung kik dingin na lehsawl uh hi.\nRelated: Nigeria gamah Suicide Bomb sukhamding in numei kizang\n2014 in zong Nigeria gam-a khuapi gol pen Lagos-a Synagogue Church of All Nations pawlpite dawl tampi a kibawl zinbuk (multi-storey guesthouse) kicim a, mi 116 in sihna tuak hi. Sihna tuak a tamzawte pen South Africa gam-a megachurch phuankhia T. B. Joshua nungzuite hi a, hih tuahsiatna hangin structural engineers nih leh T.B. Joshua tungah “criminal negligence and involuntary manslaughter” ngawhna kibawl khum hi.\nSource : The Hindu and Associated Press/ Thang Khan Lian\nPrevious: Egypt gamsung aom Cathedral biakinnpi khatah Bomb puakkham, mi 25 si, 47 liam ~ ZD\nNext: Korea Gam Christian te’ Missions Nasep Zia ~ Rev. Zam Khat Kham


url: =2 in Macpherson / Potong Pasir | Property | Gumtree Classifieds Singapore\n"2" in Property in Macpherson / Potong Pasir\nAlert Filters: Property in Macpherson / Potong Pasir (Keyword:"2")\n*Sound Investment! Approx 1313 sq ft office/warehouse for sale/rent\n*Sound Investment!No ABSD!No GST!Freehold property off macpherson road for sale/rent!Approximately 1313 sq ft, can be partitioned to smaller unit eg 330 and 812 sq ft etcHigh floor, Carpetted, wide windows, few partitions, lightings, power points, internetconnection point, 2-panel broad main entrance, DB Box, window blinds, 24/7 access, security access etc. Mins to city/ OUTSIDE CBD & ERP!!! Don't ...\nGet a daily alert with: Property in Macpherson / Potong Pasir (Keyword:"2")


url: =KLUBITUS :: tapahtuma, ACES feat. FORMAT:B (Formatik, GER) (lauantai 1.9.2012)\n04:43, pe 24.5.2013\ttunnus: salasana: auto-login\nyht: 0N + 38V = 38\tkalenteri :: tapahtuma\ndj-tutka hae ACES feat. FORMAT:B (Formatik, GER) kotisivu lauantai 1.9.2012, 22 - 04, K18, 10€ @ Venue / Helsinki kotisivu FORMAT:B (Formatik, GER)\nK-Foldhouse, techno\tACES\nlisätty 5.7.2012 20:07 (ACES)\nsuosikki (16, keskiarvolla 30.9v):ACES, aivomassa, aki_, Duracell, Gere_C, hannu, Heiska, inkui, kondis, NtiValkovenäläinen, ohgreat, paav-o, PsyTechHardDrum, pupsik, Rika*, scold\nlauantai 1.9.2012 Levymessut Ideaparkissa la 1.9.2012 @ Ideapark37500 Lempäälä\nEtana presents Elekta9si @ Sokos, LastauslaituriELEKTA9SI - SOKOS :: LIVE: SRTech, Byproduct DJ: Joonas M., DJ Raver, Violent Gigolos, ZoneX, Tobaxo, Jeremy Folderol ELEKTA9SI: GARAGE - AMAZULU :: Nanero, Whis, Big Mistake, Diffas, Kamiz, ZoneX, DJ Reaxon, DJ Raver\nbreaks, disco, drum'n'bass, experimental, hard, house, oldskool, psy, techno, tranceLahti\nGreen Vibes : Tony Puerto w/ friends @ bar Iso Roba 10Tony Puerto (Club Euphoria,GreenVibes,NGM,Beat Rabbit DJ´s)\nPuuhaPhiit (Afecto DJ´s)\nFunkyDeedisco, house, techno, urbanHelsinki\nFuture Disco w/ Jacques Renault (NYC) @ AhjoJacques Renault (NYC), Tapio Kdisco, houseHelsinki\nDODGE & FUSKI (UK) @ KlubiDODGE & FUSKI (UK)\nMC CYPHA (HKI)Tampere\nrubiX >> season opening! << @ Teerenpelin Vintti* ANTTI RASI aka Paul Easy ( After Hours / BERLIN )\n* Ateah Fall ( New Event / Hki )\n* nenna ( resident )house, technoTurku\nIt's Cookin' Club @ Ravintola HelmiRauha Trio DJ's\n* Miky Mau\n* Derailedbreaks, disco, oldskoolHelsinki\ncopyright © 2000 - 2013 klubitus ® sivun luonti kesti 0.04397s,\ntietokantakyselyitä 12kpl, rivejä 81kpl,


url: =US President Thak Donald J. Trump in Innkangpi Luah Taktak Ta!\n(45) na US President angah Mr. Donald J.Trump le Vice President Mr. Mike Pencete’ US President suahna hunpi (Presidential Inauguration)pen geelna omsa bangin January 20,2017(11:00ET) hunin White House Capitol hill, Washington ah thupitak kibawl in, Chief Justice Robert in Laisiang tho len sakin Pasian mai le US mipi tulza asimte maiah kiciamna nei sak hi. Tua kiciamna ah a zat LST te pen US President masapen Greoge Washington i zatsa le Donald Trump a neulai Sunday School akahlai pek ama Nu in a zat LST zanghin kiciamna nei hi.\nHunpi sung thungen ding kisehte lakah, nidangin Muslim siampite zong thupha pia dingin Stage tungah kitusak a, tutung in Muslim siampu kihello hi. RC Bishop, Orthodox siampi, Baptist, Presbeterian leh Para / Evangelical Ministerte, mivom, mikang leh Hispanis pastor cihte kihel kim uh hi. Evangelical pastorte lak pan Rev. Flanklin Graham le Rev. Paula White kihel uh hi. Kiciamna hunah Pasian mizat minthang Rev. Billy Graham i tapa Rev. Franklin Graham in LST mun 2 Khang. 1: 9-12 sung simin thungetna nei in, adang Pastor khat le Jews siampu khatin tawpna thupha piakna nei uh hi. President Donald Trump in, Pasian nasemte lakah Rev. Flanklin Graham le Rev. Paula White te a pahtak mahmah khat hi-in kigen hi.\nHunpi kipat ma-in, White House kiang a om taanglai Greek Revival St. John's Episcopal Church ah biakpiakna nei masa uh hi. Hih St. John's Church pen US President sem khempeuh a kiciamna neih ding ciangin, zingsang kikhop masakna munin a zatna uh hi a, tutna tungah President te’ minte kigelh hi. President suahna pawipi ah President sem luite ahi President Jimmy Carter, President Clinton, President Bush le President Obama te kihelthei uh hi. Mormon Church Choir le Washington State University sangnaupangte in Choir sa uh hi. Kiciamna man khit phetin a khawlta ding ahi President Obama te nupa tawh kikhen pah uh a, Obamate nupa vanleng kiang dong a va khak khitteh, naseppih luite tawh mangpha khakna hunpi nei dingin Capitol Hill pan Helicopter tawh Maryland lamah leng suak pah uh hi.\nPresident thakte lawmta bel White House sung mahah nitak ankuang Luncheon Ceremony umna kumpi uliante le saptuamte tawh thupitak nei uh a, Senate Majority le Cabinate makaite in thugenna nei ciat uh hi. President Donald Trump a deih mahmah om mah bangin, US mipi tamzaw phialin deihlo veve ahih manin, Washington DC sung bekbek ah mipi 800000 valin lungphona nei uh a, aliam abai a om banah 100 val kiman pah ci hi. Tua banah Congressmen 50 kimin President thak lopna pawi bawlloh dingin nasiatak nialna nei uh ci hi.\nBangbang le Mr. Donald J.Trump in Mrs. Hillary Cliton tawh kidemna ah guallel ding akilamen kimlai Mee(Vote) 51-44 tawh gualzawhna ngah ahih manin, US President khempeuh lakah lamdang tak a gualzawhna ngah khatin kiciamteh hi. President Donald Trump pen Pasian um mahmah ahih mah bangin US gam le mipite LST tawh makaih dingin khensatna nei ahih manin, US gam in khantohna le khanlawhna lianpi om ding lametna kineihpih ciat hi. (Source: CNN)


url: =Tulaai Leitung thuthang tuamtuam te Updates (Oct 10) :: ZOMI DAILY\nposted on 11 October 2017 at 9:57 am UTC+9:30 Lomkholna: Khawmpau, News, World\nUS ah Gam kaang\nUS gam California state sung Leengah tui atampian mahmah na wine country sung October ni-8 nipan meikatna hang in October 10,2017 niciang mi-15 sita a mipi 20,000 vaal kinawnkhia in inn le lo tampi kisia hi.CNN News\nNorth Korea te in South Korea leh US te gaalvaai tawh kisai thusim tuamtuam te South Korea gaalkaap te kiangpan 235gb abeisa 2016 kum in guukkhiatsak hi ci in South Korea’s National Assembly member Rhee Cheol-hee in October 10,2017 ni in thukan te kiang ah genkhia hi. BBC NEWS\nPresident Trump leh Secretary of State Tillerson Khuakhat kidem ding\nUS Secretary of State Tillerson in Magazine khattawh interview abawlna ah President Trump peen “moron” Maatkhaai ci in sam ci in thuthangzeelzul ahihman in President Trump in hih thuthang bel zuau hiteh ahizong acihtaktak ahihleh IQ Test-Khuakmanlaang kidemding angapleh ci in October 10,2017 ni in Tillerson to hi.BBC\nSpain gam pan paikhiat sawm Catalonia vaai dinkhol pal\nMipi te lunggulhna tawh Spain gampan apaikhiat sawm Catalonia tawh kisai mipi 90% in paikhiatding lunggulh a ahizong in Paikhiata ci a taangko khiat taktak ding peen tawmvei kidinkhawlphot ci in Catalonia President Puigdemont in October 10,2017 ni in genkhia hi.CNN News\nFirst Lady kituh\nUS President Donald Trump i Zipi Ivana in First Lady kici kumpi Nu ding peen keimah kahihi ci in Social Media te ah genkhia ahihman in Trump i Zi thumna Malania tangtelsihtan bang ka U Trump keima U Trump ahihman in keimah Frist Lady kahi ci in Social Media pan kivik ziahziah uhhi.October 10,2017 ni in Ivana Trump in Malania Trump laikhak in innkuan khat hihang ci niangnuangse ahuhman kibuai semsem uhhi.NY Times\nPresident Trump leh Tennessee State Senator Bob Corker kingap mahmah\nTennessee State R-Senator Bob Corker in 2018 kum kapanmun kademkik nawnkei ding acihzawh asawtlo in Trump in Bob Corker kaap ongkipan a October 10,2010 ni in Bob peen atuntom keukau natawh ko in pi-5 le Letmat-7 bekpha ahihman in Secretary Of State ding a kingaihsut khawlkik ci pulaakkik hi. Bob in bel North Korea vaaibang Trump ginaatlohna vive cin gen ngei hi.CBS News Thang Khawm Pau\nPrevious: Kua a khial ngeilo om? Pasian sui kuate? ~ Pau Khat Suan\nNext: Lam Khup ii “Out Lua” CD Album thak ki hawmkhiading


url: =Singapore Porridge zuakna ah akitomgawp te lakah mi 3 kimankhin :: ZOMI DAILY\nSingapore Porridge zuakna ah akitomgawp te lakah mi 3 kimankhin\nposted on 31 May 2017 at 2:07 pm Lomkholna: News, Sawltak, Singapore, World\nSingapore gamsung Buhciim kizuakna “Porridge Eatery” ah abeisa Saturday ni in aki tomgawpte lakah mi 3 kimankhinta cih Straits Times pan kiza hi. Singapore, Upper Serangoon Road ah thupiang hi a, CCTV pan inzong Video Record kibawlkha in, ki khahkhiata hi.\nAkiman mi 3 tepen kum 40 leh 53 kikal hi uh a, haigamtatna tawh akiman uh hizen hi. Saisung ah akitom pen mi 4 hi uh a, adangkhat pen ki mankhiazo nailo cihi.\nSingapore Police te’n Statement akhahkhiatna ah abeisa Saturday ni in 1012, Upper Serangoon Road aom Porridge zuakna ah mi honkhat kitomgawp uh a, saisung vanpawlkhat zong susiagawp uh cihi.\nAng Mo Kio Police Division te’n tuasung ah akihel mingongtat 3 tepen abeisa Monday leh Tuesday ni in kankhiathei uh a, adang khatpapen ki manzo nailo cihi.\nCCTV sungpanin aki etkik ciangin pasal 3 leh numei 1 tepen Heng Long Teochew Porridge zuakna sungah kitom in, tutna te lawnzakgawp in Counter tengzong satgawp uhhi.\nMarble-topped table khatzong lumlet uh a, amaiteng kisiagawp hi. Wooden Chairs tetawh Counter Glass te satgawp uh ahih manin, man kitamvive dimzihziah cihi.\nHihbang gitloh gamtatna, kitomna pen $28 bekbek hang hizen hi. Avaikhak uh vante tamman salua in hehin kitom hipongmawk uhhi.\nVideo etnopleh: Drunk customers smash up Singapore porridge shop\nMonday ni in tua Porridge te’n avan vaikhakte uh Price tawh tangkokhia uhhi. Tuate pen Black Pomfret (discounted price) $7, Duck (discounted price) $7, Pickles $1, Shrimp $4, Minced Meat $5, Preserved Vegetables $2, Porridge $2 cihbang hi a, akigawm in $28 ahihi. Tuapen tamman salua in, zukhamsul tawh akitomgawp uh cimawk hi.\nHihbang in ahai gamtatna uhhang in thong kha 6 ahih keileh liausum $2600 ki liausakthei cihi. Anih inzong kithuahkhawm sakthei cihi.\nRelated: Singapore ah buhciim “Porridge” zuakna ansai ah Customer mi 4 kitom in satzangawp\nTuaban ah asuksiat uh vante pen $500 valman akisiatleh thong kum 2 ki kiasakthei a, sumzong ki liausakthei cihi. A vaikhakteng uh anek phitphetkhit uhciangin $28 pia in ciahhiathiat le uh metzaw ngelding uhhi. ZD Sawltak #zomidaily\nPrevious: Malaysia Refugee te lakah TB natna tampi kimu ahih manin ki lunghimawh\nNext: China ah Kung Fu Master khatin azang ah khaukhih in Helicopter khat kaisak\nThe ruach (wind/spirit)\nInterview with Tangnuam Village PDS Agent


url: =Video: Inndawl 5 pan akiasuk naupang khat ahunlap in inndawl 2 na ah kimanthei bilbel :: ZOMI DAILY\nposted on 19 May 2018 at 11:52 pm Lomkholna: China, News, Sawltak, World\nChina, Shandong khuasung aom inndawl 5 Floor panin akiasuk naupangno khat ahunlap in huihlak ah kimanthei bilbel a, leilak tawh kisatnalo in, anuntakna kihonthei cih China Daily pan kiza hi.\nHih thupiang pen abeisa May 14 ni in thupiang hi a, naupangno pen kum 2 leh alangbek aphapan cihi. Tua naupangno pen api tawh inn ah aom hi a, inndei khatsungah asunglampan in kongkhak kikalhkhumkha citciat hi.\nApi pen innsung lennakhan “Living Room” ah dawnding tui lading in apaikhiat laitak in, atupa pen inndei sungah kongkhak aki kalhkhumkha ahihi.\nTua inndei sungah kongkhak aki kalhkhumkha naupangno pen amahguak aomciangin patau in, tawlet Window ah kahto hi. Tua naupangno Window ah akahtohna pen inndawl 5 Storey tak asang hi a, kamphatna tawh tualaitak in avengte’n namukha citciat hi.\nVideo: A toddler in Shandong, China, was saved from plunging to his death on May 14 by two men and his sharp-eyed neighbours. The boy was reported to have accidentally locked his grandmother out of the bedroom after she went to get a drink in the living room.\nNaungek akahgawp azak ciangin avengte pata inzong delhpah uh a, Window panin akiatsukding anuai ah napang uhhi. Tuabangin apanlaitak un naupangno pen Air Conditioning ii anuai ah kikhai lenglang hi.\nTua pata tezong innnuai ah kumsuk saisai in, inndawl 3 Floor aom te kiangah innsung honglutsak un, 5th Floor panin naupang akiasukdek khat omhi ci’n gen uh a, tua innteek te’nzong innsung ah nalutsakpah uhhi.\nTuaciangin naupang akiatsukding pata te’n anuai ah napangpah uhhi. Naupang akiatsuk ciangin apa in naupang ii akhutpan amatsawm pen mankhalo hi. Ahi zongin atapa in naupang ii akhe namankha bilbel hi.\nTuabang thu apianlaitak Video Clip zong kizaihkha in, Chinese Netizens te’n tua naupang ahonkhia pata tepen thupisa in pahtawi ngeingai uhhi. Tua naupang ahonkhia pata te lakah atapa pen kum 28 aphakhin khat hi a, galkap asemngei, galkaplui khat ahihi. Amau pata ii hanciamna tawh naupangno pen leilak ah kiasuk manlo in, 2nd Floor panin manthei in, anuntakna ki honkhiathei bilbel hi. Sawltak #zomidaily\nPrevious: Zomi Pastor khatin Australia pan hongnusia; Rev. Neng Do Lian (Lingthuk)\nNext: Pentecost Ni-a Peter’ Thugenna (Sawltakte 2:14-42)


url: =Indonesia Muslim te nekding in akizuak Satay sa em te lakah voksa kihel :: ZOMI DAILY\nposted on 31 January 2019 at 8:36 pm Lomkholna: Indonesia, News, Sawltak, World\nIndonesia gamsung aom sa hankeu, sa emkeu namkhat ahi Satay azuak khatin sa emkeu sungah voksa koih in Muslim te nekdingin zuaksim cih Jakarta Post pan kiza hi. Muslim tepen voksa anenuam hetlo, akihbawl mahmah te hi uh a, tuate nekding in Port Satay zuakkha ahih manin, hihvai hangin tua Satay Restaurant pen limtak in sitcianna kinei kici hi.\nTua Port Satay akizuakna pen Indonesia, West Sumatra aom Padang City sungah ahihi. Padang Trade Agency panin kumpi thunei te’n tua Satay Restaurant pen sitcianna neipah uh a, tua Satay Restaurant sungah akizuak tepen voksa hitakpi cih mukhia uhhi.\nSatay azuakte sungah voksa kihel cihpen Muslim Customer te genlo in, voksa akihmahmah biakna te voksa ane saksak uh himawk ahih manin, Muslim te lungkim hetlo uhhi.\nTua ahih manin, Pork Satay azuakpa pen nung Tuesday ni in kiman khiapah hi. Tua Satay Restaurant sungah zuakding in akibawlsa Satay honkhat leh voksa zong pawlkhat kimukhia hi.\nTua Satay Restaurant aneite genkhiatna ah amauzong tua voksa tepen voksa ahihlam theilo uh a, bawngsa in ngaihsun in azuakzuak uh cisawnsawn hi. Voksa ahihlam katheikei hi, azuakte’n na Restaurant ah hongpuak nung hongci ahih manin, aphual ah leilei kullo in lemtapeuh ci’n ka vaikhak uh hi a, innphual ah hongpuak uh ahihi ci’n Satay Restaurant neite’n genkhia hi.\nHihvai hangin Satay Restaurant anei leh voksa apuak te akigawm in mi 3 kimanin thusitna kineiding cih kiza hi.\nMore: US Airport ah khualzin khatpa ii vanlak pan voklu emsa kimukhia\nVoksa pen sa siangtholo in ngaihsun uh ahih manin, Muslim te’n voksa nekding khamcip uhhi. Indonesia pen Muslim tampitak ateenna hi a, ahi zongin voksa aduh mahmah Chinese te pawlkhatzong omveve ahih manin, voksa pen zonbaih mahmah veve hi.\nMalaysia ahzong Bak Kut Teh akici voksa tawh akibawl meh namkhatpen voksa ahihlam theilo in anene pawlkhat om cih kiza ngei hi. Sawltak #zomidaily\nPrevious: Tedim ah CB Bank lamding in kipanta\nNext: ZYA Melbourne pan thu zaksakna (31 January)\nTchoukball Federation thu tangkona


url: =Khangno leh Pilna ~ GS Pau :: ZOMI DAILY\nposted on 19 February 2018 at 12:13 am Lomkholna: Article, Education, GSPau, Youth\nTuhun pen Pilna hun hi – Mipilte in kumzalom 21 pen “pilna hun” (Knowledge age) na ci uh hi. A koimah peuh ah pilna mah hong thupipen a, pilna in mun khempeuh phialah mun hongla ta hi.Tuhun pen i pu i pate’ hun laidan in thathang hat ki dem hun hinawn lo a, pilna kidem hun a hi hi. Zukham -a kitom hun zong hinawn lo a, Khua leh tui khantoh nading in manlah mahmah hun hita hi. Tuhun pen pilna i neih kei leh khang khat a kizekai kihi a, damdam in mival kisuak toto thei ding hi.\nTuhun ciang pilna khempeuh phialpen mikaang lai leh mikaangpau vive tawh kisin a, laibu hoih khempeuh zong mikaanglai leh mikaangpau i siam hongkul ta hi. Pilna sinna khempeuh ah computer vive kizang ta hihmanin Computer i zat theih hong kul ta hi. Tua mah bangin leitung buppi zong khuatano khang bangin hun tomno sung in Internet tawh ki thuzak ziau hun ahih manin Internet zong i zat theih hong kul ta hi.\nRev. Dr. Chin Do Kham (1959-2013) in “US ah ei’ vai ciat tawh a ki buaitek hi a, midang kibuaipih man dihdih lo hi. Tua ahih manin US hong pai ding peuhpeuh in kamphente a kul lo dingin Mikaangpau a pauthei sa-in hong pai unla, Motor hawl zong a siam sa-in hong pai un.” ci-in gen den hi.Tuhun ciangin Pasian’na i seem a, Leitung na i seem zongin pilna i neihloh hong kulta hi.Pilna na nei peuh leng’. Mite’ neumuhna leh simmawhna kituaklo ding hi. Makaite in zong mite i makaih zawh na ding in pilna i neihloh hong kul ta hi.\nRev. Dr. Chin Do Kham(1959-2013) in “US ah ei’ vai ciat tawh a ki buaitek hi a, midang kibuaipih man dihdih lo hi. Tua ahih manin US hong pai ding peuhpeuh in kamphente a kul lo dingin Mikaangpau a pauthei sa-in hong pai unla, Motor hawl zong a siam sa-in hong pai un.” ci-in gen den hi.Tuhun ciangin Pasian’na i seem a, Leitung na i seem zongin pilna i neihloh hong kulta hi.Pilna na nei peuh leng’. Mite’ neumuhna leh simmawhna kituaklo ding hi. Makaite in zong mite i makaih zawh na ding in pilna i neih hong kul ta hi.\nPilna deih ni\nPilna pen i deih ding kisam hi. Laisiangtho in, ”Pilna deih in. Milianin hong bawl ding hi,” ci hi (Paunak 4:8). Pasian leh pilna lo tawh ki khangto ngeilo hi. Gam khangto a, Thupha ngah gamte i et ciang in mipil gamteng mah na hi pah lel uh hi.Tedim mite in pilna sangin hauhna thupi kisa zaw mawk hi. Mipilte sangin mihaute kithupi muh zaw kha mawk hi. Hih pen i tel nai loh man hi. Kawlte in ” Pilna pen mite’n hong guksak theilo hi,” cih paunak nei uh hi.\nPilna neite sum in zuan a, Pilna neilote in gimpi tawlpi-in sum zong uh hi. Pilna in siatna pan hong ki keemsiamsak hi (Paunak 4:6). Khangno vakthap leh numei kisia a tamzawte pen pilna neilote na hizaw pian uh hi. Pilna in vaang hong neisak a, Mite’ zahtakna hong ngahsak hi (Paunak 4:9). A beisa socialist kumpi hun lai-in gam makai khat suahtheih nadingin pilna cih bang kisam lo a, hong laamto ding meeltheih ulian neih ding kisam hi. A hizongin Democracy hunah gam makai dingim pilna neite bekmah hong kideihta hi. Pilna in nuntakna nuamtuam sak a, tawldam zawknasep hong seem sak hi (Paunak 3:17).\nGamdang sumzon’na ah zong pilna neite in innkhan vot sungah seem uh a, a khasum uh hoih lai hi. Pilna neilote in bel nisapi lakah seemkha uh a, a khasum uh zong tawm lai sawnsawn hi.Pilna pen neih leh lam khempeuh beilawh liangin zon’ ding a hi hi (paunak 4:7). Pasian in kha thupi sak pen hi. Banghang hiam cih leh kha pen tawntung ki khom ding ahi hi. A nihna ah pilna na thupi sak hi. bang hang hiam cih leh Pilna pen leitung i nuntak sung buppi a kikhom paisuak ding a hi hi. Hun khat lai in Pasian’ mizat pawlkhat in pilna a thupitzia kitel nailo a hihman in ,”Lam gei-ah degreee a kia zong in tawm beek kei ning,” i ngei uh hi.\nAhizong in pilna a thupi lam hong tel uh ciang in tua acite teekteek mah in zi leh ta nusia liangin pilna hong nung sin uh hi. Kawlgam pilna sinzia (Education system) ah tan 10 (Matric) kibulphuh hi. Tan 10 zote bek in kumpi na kiseem thei a, College, University, leh Institue cihte ah kikah thei bek hi. Tan 10 in nuntak nading in khensatna hong pia hi. Tua ahihman in khangthakte in Tan 10 zawh ding hanciam ni.Tan 10 zawh khit ciang in eima’ uuk line mah sin ding hoih hi. Nu leh Pate in zong ei’ hoihsak ci lo zaw-in, Tate’ uuk pen mah sinsak ding hoih hi. Professionals subject ahi Medical, Engineering, Education lampilna a sinte pen kumpite in nasep ding muh uh vaihawm sak pah lel ahihman in amau’ lunghihmawh kulnawn lo, cih zong phawk ding hoih hi.\nPilna pen sinkul hi\nTopa zahtakna ngiat pen pilna kipatna na hi pah hi(Paunak 9:10).Pasian in amah a zahtak te tungah pilna pia hi. A Pillote piltawmsak lel a, a siamlote zong siamtawm sak lel hi. Pilna i ngah nading in sangkah a, sin teekteek kul hi.Pilna sinna ah hun tampi, sum leh paai tampi, leh khua-ul tampi piakkhiat kul hi. I neih i lamteng a bei banah , Leiba nangawn kineih lawh lai thei ding hi. Pilna sinna ah beinate pen a maimang supna hilo a, sumbul kikhol( Investmet) hi zaw hi. Nikhat peuhciang in a gah kine ding hi.\nFrance kumpipa Napoleon Bonaparte(1769-1821) bang zong ama’ neihsa tawh sang na kahzolo a, kumpi a suah khit ciang in a sangkahna leiba teng nungloh kik, ci-in kigen hi Laisim na ah bang teng sin ding a, kum bangzah sung sin ding, cih kiciangtan ahih man in tuadan mah in zawhsiang dong mah sintoh ngelhngelh kul hi.Pilna i sin sungin sum leh paai haksatna ki thuak thei ding a, eima’ pumpi mahmah zong kidamlo thei ding hi. I bangkua sung ah zong haksatna tuamtuam hong om thei ding hi. Tua ahih manin lungkia lo a, a tawpdong mah thuakzawh tentan ding kisam hi.\nKhangmoilai in Pilna sinni\nMikaang te in,” It is nevet to late to learn” (Pilna sinna ah zekai lua cih bang om lo hi) na ci uh hi.”(Never too old to learn”(Pilna zon’na ah khamham lua cih zong om lo hi) zong na ci leu leu uh hi. A ci teita uh zong in pilna pen i khangmoi lai, i khuak hat lai mahin sin ding hoihzaw hi. Banghang hiam cih leh i khangham khit khawng teh pilna sin pen i khuak in zo nawn lo hi.Zi leh ta nusia-in pilna sin pen nunglam mit nei kibang a, lungsim suakta takin pilna ki sintheilo, ci ciat uh hi. Inn-a om zi leh tate zong genthei lai uh hi. Pate in degree sangpi hong ngah phial uh zongin pate’ omloh kikal sungin tate limtakin ki makaih lo ahih manin tate deihbang lo thei uh a, khan’gual ban lah thei uh hi. Tua ahihman in i khangno lai, i khuak hat lai, i nungak lai, i tangval lai mahin lungkik zah dongin pilna sin ni.\nPilna sinna ah a thupi pen in hanciamna a hi hi. Thomas Edison(1847-1931) in “Gualzawh nading in pilna 2% hi a, Hanciamna 98% hi, ” ci-in gen hi. Pasian in ahanciam mite maatutna pia hi. Laisiangtho in hanciamna lamah miksite etteh dingin hong hilh hi(Paunak 6:7). Pilna zon’na ah pianpih khuak hoih mahmah napi, Thadah zulhtatte sangin pianpih khuak hoih lua lo napi, a hanciamte a tup uh tungzaw, lawhcing zaw pek uh hi.\nHanciamna lamah Dr. Thang Lian Kapte unau etteh taak ka sa hi. amau unau pen sezang khuapan N.1 BEHS, sakollam sangpi ah khe vive tawh kinileh in sangkah vingveng uh hi. Khua sung pan akahte sangin nailap za uh a, Lai zong zo zaw mawk uh hi.A thupi pen in mihing lampan bangzah takin i hanciam phial zongin maatutna, lawhcin na leh gualzawhna hong pia thei pen Pasian bek a hihmanin Pasian mah muanga, thunget den ding leh Pasian’ deihna bangin nungta a, thuman tawh pilna i zon’ ding kisam hi(Isaiah 26:12).\nThuman tawh Pilna zongni\nPasian in pilna i zon’na ah thumanna tawh zon’ ding deih hi. Pasian in Zuauthu tawh a kingah pilna thupha pia ngei lo hi. Rev.Dr. Do Suan Mung (Founder & President, Faith Baptist Bible college &  Seminary, Yangon) in, “Pilna taktak bek mah deih ding hi a, Degree peuh mawk deih ding hi lo hi. Degree khat i ngah leh tua tawh kituak pilna zong neih takpi kul hi. Bang mah theilo pi-in etteh peuh tawh Degree thuap sawm bang i ngah hang, bang-a mang mawk ding i hi hiam? Zuauthu tawh kingah na khat pen Pasian in zong thupha pia ngeilo hi. Pilna lei in la, Degree lei kei in,” ci-in gen hi.\nSiapi T. Suan khan Mang (1947-2002) in a dam lai in,”Zomi sungah khanlawhna leh lai ettehna tonkhawm mawk hi. Piangthak tampi te in lai ki-etteh veve lel a, Pastor tampite in hun paizia khat ahih manin laipen etteh lel ding mah hi , ci-in tha kipia lai hi. Hih dan vive tawh i paisuak leh mailam ah Zomi sungah degree ngah ki tam semsem ding a, mipil ki tawm sem sem ding hi, ” ci-in gen ngei hi. US gam Vanderbilt University-a Trigonometry Professor Charles Madison Sarratt(1888-1978) in a sangnaupang te lai a vuansak sialin, ” Tu ni-a na laivuan ding uh pen Trigonometry leh Thumanna ahi hi.\nTrigonometry pen keima’ sit ding hi a, thumaan na pen Pasian in hong dit ding hi. Tua ahihman in a nih mah in na on’ zawh na dingun hong hanciam un. A zenzenin a nihin na on’zawh ngap kei uh leh Trigonometry hong kia zaw mai un la, Thumaanna pen hong ong teitei un. Bang hang hiam cih leh Pasian in thumaan mite an ngawlsak ngeilo hi,” ci-in hanthotna pia masa den hi. Nidang in Zomite thuman bek tawh pilna kizongin laivuan a kihih nak leh etteh theih ding in zong ki ngaihsun lo hi.\nTua hang mahin Pasian in thupha hong pia a, Zomi sungah mipil leh milian tampimah hong omsak hi. Tuahun lai in Zogam pen Zomite’ khut sungah om a, Tua hunpen Zomite’ adingin ni bangin taan’hun, cih ding a hi hi. Ahi zongin hunkhat -a kipan olno takin buaih(degree) kingah nuam ahih manin lamdawt kizui-a, Lai ki et-teh hi. Biakna sungah sunday school laivuanna ciang bek nangawn ah zuautatna ki zang lawmlawm hi.\nTua hang mahin Zomi sungah degree ngah kitam in, ahi zong in mipil ki tawm hi. I zuautat khak manin Pasian’ thupha kisang nawnlo a, tu-in midangte’ khutnuai vive-ah ki-om ta mawk hi. Tua hihmanin khangthakte in a beisa hun-a i sinkhak leh i tuahkhak thute pan pilna(Lesson) la-in ki puahpha ni. Tua hipeuh leh Pasian in a sawt lo-in hong laamsang kik ding hi.\n1) Pilna atuamtuam\nPilna sinna ah leitung pilna( Secular) leh biakna( Theology) ci-in namnih na om hi. A nihtuak mahin thupi tuak hi. A muibun Pasian’ naseem khat leh makai picing khat i suah theih nadingin biakna degree leh leitung pilna degree neihkhop din hanciam huai hi. Hosea 4:6 sung ah Pasian in,”Ka mite in pilna( Knowledge) a neihloh luatmanun kisia uh hi.(My People are destroyed for lack of Knowledge)” ci hi.hih thutheih pilna i neih nadingin lai tampi sim kul hi.\n2) Ciimna (Wisdom)\nMihingte tunga hong tung pilna(ciimna) pen vanglian Pasian’ kha pan a hi hi. (Job  32:8) Ciim i cih ciang in mi’mit-hee a telsiamte, pilvang tak leh kidawm takin a om khinkhiante, ama’ vaang amah mah in a keemsiamte, thu saupi a khualte, thusia khat thuhoih a suaksak te a hi uh hi. Ciimna pen thusuak nei pawlkhat in,” Kha pilna” ci se uh a, man mah mah hi. Lungpilna a cizong om hi.\nPianpih ciimna a neipawlkhat om a, Pasian in kul a sakna tawh kizui-in ciimna a piak zong om hi.Mpil te tawh ki kholhna pan (Paunak 13:20), khanghamte tungpan(Job 8:8), i kum hamna pan, i nasep kum(service) tamna pan leh laisimna cihte panin a kingah ciimna zong om hi.\nCiimna pen sangah kisin theilo hi. Pilna nei khempeuh ciim khin hetlo uh hi. Pilna pen ciimna tawh a kthuah kei leh khelang bai, mit langkhat taw tawh kibang hi. Pilna degree thuap tampi i nei phial zongin ciimna i neih kei leh mite’ muan’na leh zahtaak na taktak ki ngah zo tuanlo ve ve hi.Pilna sangpi nei napi-in , mi mit-heek a theilo te, mi’pau khawng a vatuh dihdih theite, gen ding kilawmlo pi khawng a gen theite, meeting khawng ah agenda lo pi amau’ lungsim sung-a suak khatpeuh a gen ee-aa-te pen “Pil na pi ciim lo hi” ki ci hi.\nMidangte i hawmthawh nilohna, i maigum denna, i kiliatsakna, i thukhual zawhlohna, i lungtom phangphang theihna, i naupang vai gawp theihna, i nuak hatna, leh i kiphatsak pah pah theihan pen i ciimloh man khawng peuh na hi gige thei hi. Pasian in solomon tungah,”Nang kongpiak ding hong ngen in,” ci hi. Tua ciangin solomon in, “Hih mite ka ukzawh nadingin pilna leh theihna hong pia in,” ci-in ngen hi. A nget mah bang in Pasian in directly in pilna pia hi(1kum 3:5-12). Hih pilna pen laipil na hilo a, ciimna ahi hi.\nPasian in Solomon tungah pilna (Ciimna) a piakciang in Solomon in gam-uk siamna, thukhen siamna, leh dotna namkim dawnkik’ theihna cihte neipah ziau hi. Tuamah bangin Pasian in Stephen tungah pilna apiak ciang in thugen siam pah lel a, ama’ thugente kuamah in nial zolo pah ziau lel hi (sawltak 6:10). Greek mite sungah Socrates(469-399 BC), Plato(427-347 BC) leh Aristol(384-322 BC) cihte pen a pil ciang bek uh hilo in,Ciim na tawh na thuah uh hi. US gam ah University minthang pipi a phuankhia D.L Moody(1837-1899), Bob Jones(1883-1968), Oral Roberts(1918-2003) cihte in pilna leh degree aneihloh uh hangin pianpih’ ciimna na nei uh hi.\nZomi numei sungah Pi Tel Ciin bang zong a ciim khatin ki gen hi. Sukte in behdang tawh ki teen’ ding a deihloh hun laitak in Pu Hau Cin Khup’ pa, Pu Hau Pum(Sukte beh) leh Pi Tel Ciin (Hatzaw beh) hong ki teeng uh hi.A beh a phungte in deihlo uh ahihman in akaikhia ding miphawlkhat va kuan uh hi. Pi Telciin in amah kaikhia ding in akuante limtak in zin na do hi. A lupnading uh na vaihawm sak hi.Zu na lup a, anlim nono na vak hi. Neeksa zahtaak lo, ki-om lo, ahihman in kuamah in kaikhia nuamlo uh hi.\nAdang pawlkhat va pai leuleu uh hi. Limtak mah in zin na do ahihman in kaikhia tuanlo uh hi. Hihpen teek leh mo kizopna-ah thuhilhna-in kizang hi. Khat veivei teh laitan gina zong nei ngap kei, ci-in i simmawh bawl pian pawlkhat in lungpilna/ciimna na nei gige uh ahihman in ki banlah ve ve thei a, amau zahin ki lawhcing zolo thei hi. A kipilsak makai pawlkhat in maizumna leh guallehna a kingah theihna ahang khat pen pilna nei napi, ciimna tawh athuah khawmloh man uh a hi hi.Tua ahih manin mikim in lungpilna/ciimna neih ding lunggulh huai hi. Ciimna i neihtheih na ding in hong pia thei Topa Pasian tungah thungen ciatni.\nTeina zong pilna namkhat mah a hi hi. teina pen pianpih leh guizui hi pian hi. Teina pen sang ah ki sin thei lo hi. Ciimna leh teina ki bang lo hi. Tei i cih ciang in khuak manlang(bright), a kidong peuh peuh a manin dawng thei pah set set, a mong tawm ki hem gen pian peuh leh a ban ding thei khol ziau, a kulna bang in pauthei, a hun leh amun zui-in ngaihsut tawm thei, cih te a hi hi.Laitan sangpipi nei napi, a tei hiaulo zong om thei ve ve hi. Tuate in sangah a sinteng bek thei a, a sinlohte uh thei lo uh hi. Amau leh amau in ngaihsut tawm theihna neilo hi.\nTua hihman in vaang nei lo uh hi.Zomi sungah pilna tawh,tei na tawh, ciimna tawh a thuah pawlkhat om uh hi. Zomi sung ah Kaptel khuami Pu Song theu(1884-1971) bang zong a teikhat in ki gen hi. Khatvei meigong nupi khat in midang khat kau nei-in ngawh kha a hihman in thu nei a, vok khat a liau ding ahi hi.A cih na ding theilo ahih manin Pu Song Theu kiang ah va ko hi.\nPu Song Thei in meigongnu kiang ah, ”Hih pen Song Theu tung pan ka zak hi, ci-in la kei hong ngawh in,” ci hi. Tua dan mahin meigongnu in zong Pu Song Theu ngawh a hihman in amah peng a, Pu Song Theu tung ah tu hi. Pu Song Theu a ki dot ciang in Pu Song theu in, ”Khua sungah zu siim-a pai ka ciah leh tuate inntung teng ah kau leng ngei ngai ka muh a gen hi ing,” ci a, tua tawh a thu siang ziau, ci-in Dr. Khup Khan Thang in gen ngei hi.\nI khangno lai, i khuak hat lai in pilna sinni. Pilna sinna-ah lamdawt tawn lo-in thuman bek tawh pilna zong ni. Topa zantaakna pen pilna ki patna ahih manin Topa zahtaak ni(Paunak 9:10). Pilna bek neilo in, ciimna tawh thuah khawm ni. Ciimna i neih na ding in Topa tung ah ngen ni. Mipilte tawh ki khawlni (Paunak 13:20) Thutheih pilna ( Knowledge) i neih theihnading in lai tampi sim ni. GS Pau\nPilna pen a zungkha a, a gah khum hi. (Spanish paunak)\nPilna tawh thu khensat inla, thuakzawh hatna tawh naseem in. (Richeliev)\nPilna lei inla, Degree lei kei in. (Rev. Dr. Do Suan Mung)\nPilna sin semsem leng, i hailam hong kilang semsem hi. (Percy Byssche Shelley)\nI galte’ tung pan pilna hoih tampi kingah thei hi. (Ovidius Nosa)\nPilna khempeuh sanginn pan kisin thei kimlo hi. (Hawailian Paunak)\nPilna sin pen zekai lua cih bang om ngei lo hi. (Kawl Paunak)\nNa pil nop leh Laisiangtho sim den in. (Gordon Wenhem)\nPrevious: Vanleng sungah veihpekna hangin kitotna piang, Emergency Landing ki bawlpihliang\nNext: Malaysia ah Passenger mi 39 atuanna Bus golpi khat meikuanggawp


url: =Malaysia gamsung ah Plastic tawh akibawl buhtang “Plastic Rice” om ci’n Report kibawl :: ZOMI DAILY\nposted on 11 June 2017 at 8:29 am UTC+9:30 Lomkholna: Malaysia, News, Sawltak, World\nMalaysia gamsung ah Plastic tawh akibawl buhtang “Plastic Rice” om cih Complain kibawl ahih manin, hihvai tawh kisai kumpi thunei Ministry of Domestic Trade, Cooperatives and Consumerism (KPDNKK) te’n asitciansak laitak uh cih MMOnline pan kiza hi.\nJohor Bahru State sung aom Kulai khuasung Supermarket khatpanin Plastic Rice kizuak cih Report akibawl ciangin KPDNKK te’n Sample nam 3 lakhia uh a, Malaysia Chemistry Department te kiangah sitcianna aneih nading un puaksawn uhhi.\nJohor KPDNKK enforcement chief Aris Mamat ii genkhiatna ah Report akibawl ciangin aphual ah kavapai uh a, Supermarket sungah sitcianna kinei cihi. Tuaciangin Sample pawlkhat kila a, tua buhtang te zuaknawnloh dingin thu kipia cihi.\nJune 07 nitaklam 7pm hunpawl in KPDNKK te Supermarket sungah lut uh a, Rice Sample alakte uhzong Chemistry Department ah sitcianna neiding in puakkhin uh kici hi.\nChemistry Department panin sitcianna Result pen asawtlo in ki tangko khiading hi. Plastic Rice taktak ahih mawkleh mipi te Consumers’ Safety limtak ki vaihawmding cihi.\nHihlo adangkhat zong Plastic Rice vaitawh kisai Report akibawl omkhin ci a, akibang in thu kibawlding hi ci’n Aris Mamat in genkhia hi.\nP. Bhaskaran akici kum 61 aphakhin khatin Kuhlai khuasung aom Supermarket khatpanin buhtang 5kg te khat RM21.85 tawh lei hi. Tua buhtang pen anek ciangin haizan hamsa mahmah in, amahzong alung himawh ahih manin meitawh ahalsin ciangin Plastic gimnam cihi.\nTuaciang in hih buhtang pen Plastic tawh akibawl “Plastic Rice” akici te hiding hi ci’n kumpi thunei te kiangah Report bawlpah hi. Tua Report abawl khitzawh hih Plastic Rice vaipen Online Social Media ahzong ki thehthangpah zihziah hi.\nPlastic Rice cihpen aom ngei taktakmah hihtuak mawk a, Sente bawlkhiat kici hi. Buhtang pen kuangsung ah tui koih in khiasukleng buhtang taktak ahihleh anuai ah kiasukding a, Plastic Rice ahihleh atungah laamding cihi.\nBuhtang taktakte pen meitawh halleng bangmah cipaklo a, ahi zongin Plastic Rice tepen meitawh ihhal ciangin kuangpah cihi. Sawltak #zomidaily\nPrevious: Innlam thuomzia theihnading Survey bawlna ~ Lian Tuang\nNext: Penglam Journal (Thuleng) kihawm khia: ECODS


url: =“The U.S. Census” le Kei ~ Nicholas Pau :: ZOMI DAILY\nposted on 19 March 2020 at 9:34 pm Lomkholna: News, NicholasPau, USA\nU.S. in, tukum 2020 pen, Census kumin ong gel leuleu hi. U.S. ah, Census pen, kum(10) ah khatvei ta, abawl’ uh hi. Ong tung ding March 12th – March 20th kikal sungteng, Census Bureau pan ong kikhak laiip ii innciat ah ong tung ding aa, April 1st (April Fool) ni aa kipan ki “fill out” theiding ahi hi. Innkuan/Innkhat sungah mimal bangzah pha aa, numei bangzah, pasal bangzah, naupang bangzah cihdan nengneng dotna le dawnkikna ahi hi. Kum (10) sungah na tampi a kilamdang mah cih ding hi.\nMinam sung, u sung nau sungah, tampi tak mahin ong nusia khin aa, khangthak tampi tak mahzong ong kibehlap hi. U.S. Census 2010 lai in, U.S. aa ka innkuan/Household ah, kei bekmah ka hihpah aa, tutung 2020 ah bel, (5) bang apha keeita ka himawk hi. Hih bangaa von nih thum ong tawisak Topa le ka pianna NulePate tung lungdamko’ ding simlo’ gending dang kanei kei hi.\nU.S. pen, ka pianna Kawlgam le ka khawlngeina gamdangte tawh, kateh kaak ciang, kei aa dingin, ahoihlo’ na khatzong kamu nai kei hi. Tua ahih manin, U.S. aa dingin, kum (6) sung U.S. Army Uniform silhin kakipiakhia ngei hi. Ka hun om lai teng, innkuan aa ding, ka kipiaksawm ta hi. Hun neilai, Zomi sungah nau ten zong, U.S. Military sungah na serve nopleh, na H.S. man uh teh, sawmpah un. Khial lo ding nahi uh hi. Military sungah na ut khat specialty in manthei ding cin-aa, tua pen, mailam ah Civilian Career pikhat ongsuak ding hi. U.S. gam ah i minam Zomite tangthu hoih a atat zong ihi pah hi.\nCensus vai zom kik leng, abeisa hun in, a Form ong khakngiat uh hi. Tutung U.S. Census ah bel Online, By phone, le By mail panin ki “Fill out” thei ding hi ciuh hi. A (2) veina bang U.S. Census a tuakkha kahih hangin, theihlo’ ka hauh luat tak ciang, ka theihnop ong tamsim aa, ka kankhak sunsun, Zomi u le nau tung hong hawmsawn kahi bek hi.\nU.S. Constitution in “We the People” tawh ong pat mah bangin, “The U.S. Census is about people, power, and money”ci uh hi. Eipau in, mite, thuneihna, le sum cih ding himai hi. Gam khat Democracy Cores tawh khuasak nading, a kitangsam bulpi tengin kamu hi.\nU.S. Constitution Article 1, Section 2 na sungah, U.S. Census pen, bawllo’ phamawh thukhunpi khat aa a om ngiat ahi hi. Kum (10) ong cinsim aa, a bawl uh ahi hi. U.S. pen, a gam ii Constitution sung ah, Census bawl ding, a guangngiat gam masapen zong ahi hi. Census tungtawn aa akingah, milip mimal phazah tawh kituak aa, gamke khat in, Representatives bangzah ngah ding cihte, Electoral votes bangzah ngah ding cihte khensatna nei uh hi. Tua bek thamlo’ in, gamsung ii koimun ah pasal, numei, naupang, innkuan, uham, kua minam bangzah om cihte kumpiten Census tungtawn-in, theihkhiatna ong nei theipan hi.\nTua ahih manin, U.S kumpi in mipi aa ding a vaipuakte limtak aa asep theih nading, Census pen pelmawh kisam khat ong hi hi. Tua hang in, “The U.S. Census is about people, power, and money” aci uh hi. Hih a tung aa teng pen, mite le thuneihna ong hipah aa, mimal le thuneihnate U.S kumpi kilamzia sungah, a thupii’tnate imu thei hi. Hih mimal phazah te muhkhiatna tungtawn panin, sumvai Federal Funding bangcih hawmkhiat ding cihte khensatna ong nei theipan uh hi.\nKoimun ah zato thak kisam aa, koimun ah lampi thak kisam aa, koimun ah sangthak lamding kisam aa, Medicaid kisamzah, Medicare kisamzah, Department of Health and Human Services aa ding sum kisamzah, Public Housing, etc. cih tuamtuam te ong theikhia-in, Federal Funding te ong hawmkhia theipan uh hi.\nU.S. Census Bureau in bel, Census data pen, kimat kihenna in, kizang ngeilo ding hi ci uh hi.. Lau kei un ci-in, bem aa om te tungah hanthawn tawntung hi. Ahi zong in, U.S. tangthu leuleu ah, hunkhat lai-in, Census Bureau in, a confidential data teng ong zangkhial ngei uh hi.\n1941, December 7th ni, Sunday zingsang 8:00 am madeuh in, Japan (Imperial Japanese Navy Air Service) ten, Honolulu, Hawaii aa om Peral Harbor, U.S. Naval Base ong kapvat na tungtawn-in, U.S. te heh lua mahmah in, U.S. aa khang nih khang thum bang a om khinsa Japanese te tungah zong muanmawhna le muhdahna ong lian mahmah hi. Tua huzap in, President Roosevelt in, 1942 February 19th ni in, “Executive Order 9066” ong bawl in, U.S. aa om Japanese-American khempeuh man-in, “Concentration Camps” ah ong koih uh hi. Hih hun lai in, U.S. Census Bureau in, Japanese-Americans te confidential neighborhood information teng U.S. kumpi tungah pholak khia in, U.S. Regional Military Commanders te huh hi cih tangthu omngei hi.\nJapanese-Americans te pen nasep a hanciam mahmahte hi-in, hamsapi tak aa a thalawhsa, neih le lam khempeuh a summang uh hi. Politics siamte le Historians te genna ah, U.S. ( hih munsan ah bel mikang hizaw pian) ten pen, hih ma pek in, U.S. gam sung aa om, Japanese-Americans te amau hanciamna tawh ong khan’to’ uh ciangin, haza, kita, le minam ngiat aa muhdahna a ong nei toto khin hi ci uh hi. A gawt theih nading a thu a zongzong uh hi-in, “Pearl Harbor” attack ong om lian takciang, a minam bup aa, a gawtpah dan in gen uh hi.\nAhizong in, 1988 ciang, President Ronald Reagan in “Civil Liberties Act of 1988” tawh, Japanese-Americans te tungah, “khial mahmah ung” cih U.S. Kumpi tangin thuumna ong nei in, “Concentration Camps” pan a suakta aa a nungta lai Japanese-American te tung mimal khat ciang $ 20,000 ta thumna pia hi. Hih dinmun a tun’ nang un, Japanese-American khangno tampi tak in, a gam (U.S.) aa ding in, a nuntakna uh tampitak a piakhia ngei uh hi. Thong aa a khum a gammipih U.S. te zawhlo, a gal tampi zawhsak ngei uh hi.\nTua tampi lak pan in, 442nd Infantry Regiment in, U.S. Battalions tampi tak ii phutzawhlo’ German Defensive line, “Gothic Line” a lakzawh na uh U.S. Military tangthu ah minthang pen hi. 442nd Infantry Regiment (Nisei) pen, Japanese-American khang (2) nate tawh aki lam U.S. galkap te ahi hi. (Tuhun ah, U.S. Military sungah, minam, vun(color) tuntawn aa a kilam Regiment khentuam tuamtuam om nawnlo hi.)\nU.S. Democracy pen, People Democracy hi-in, a mite ahoih zahzah hoihthei in, a mite asiat zahzah zong a siathei ana hi gige hi. Hih munsan ah bel, sia hi pha hi cihna lam hilo zaw in, U.S. Census tawh kisai, a piangngei , a omngei thute, ka kankhak tantan ong hawmsawn kahi bek hi. U.S. Census 2020 tawh kisai bel hih website, https://www.census.gov/ pan kicing zaw ding hi. Lai ong simsak na hih manin ka lungdam hi. Nicholas Pau\nPrevious: Theihloh a phamawh Pilna: “Q” thu ~ Rev. Mang Tungg Thang\nNext: Coronavirus Pasian thutawh etna: Hunsia sungah hunhoih ~ Pau Do Lian\nKawlgam vai – makai 4 te muhna VOA thusuah\nTulaai Leitung Thuthang Tuamtuam Updates Jan 11,2015